Penzioneri će ići do Ustavnog suda i Strazbura po svoje penzije - Penzin\nPočetna Magazin Godine Društvo Penzioneri će ići do Ustavnog suda i Strazbura po svoje penzije\nPenzioneri će uputiti Ustavnom sudu inicijativu za ocenu ustavnosti odluke vlade Srbije o umanjenju penzija, jer su uvereni da im se ugrožava zakonom zagarantovano pravo – pravo na penziju, rečeno je na konferenciji za novinare Udruženja sindikata penzionera Srbije 23. septembra 2014. godine.\nOni će se Ustavnom sudu žaliti i zbog najave Agencije za privatizaciju da će imovina PIO fonda biti rasprodata, „što je nedopustivo, jer je sve to građeno parama radnika koji su uplaćivali doprinose dok su radili, a sada su u penziji“. U slučaju da Ustavni sud ne reši dileme oni najavljuju da će ići do Strazbura.Inicijativa Ustavnom sudu za sada čeka konačnu odluku vlade koliko će smanjenje biti i da takvu odluku izglasaju poslanici u Skupštini.– Sve je spremno za predstavku. Više od 600.000 penzionera u Srbiji podržava ovu odluku. Državi će se ukoliko ne odluči da vrati ovo što sada uzima, dogoditi ono što im se desilo i s vojnim penzionerima koji su tužili državu i dobili spor, pa država sada uz osnovni dug mora da im isplaćuje i kamate – kaže Živomir Tešić, zamenik predsednika ovog udruženja.\n– Koja to zemlja u svetu smanjuje plate i penzije i tako štedi, kada se time smanjuje i potrošnja i PDV-a. Pa čime vlada misli da puni budžet i koji će to investitor da dođe u zemlju gde penzioneri izdržavaju vladu? Ko je čuo da su od lokalnog do republičkog nivoa ukinute nadoknade za članstva u nadzornim odborima, a većina onih koji su u tim odborima imaju vrlo velike plate? – pita Milan Nenadić, predsednik Saveza penzionera Vojvodine.\n– Penzije jesu pre šest godina vanredno usklađene za 10 odsto, ali je to povećanje „pojedeno” već naredne godine pošto su penzije bile zamrznute. Od 2010. godine one se usklađuju samo sa po pola procenta, tako da su penzioneri realno oštećeni za oko 20 odsto, što je mnogo više od zakonskog povećanje od 10 procenata – kaže Nenadić.Marija Todorović, potpredsednik Udruženja kaže da je novi zakon o PIO vrlo loš i da je sramota da se kažnjavaju oni koji su radili po 40 godina, a nemaju 65 godina starosti, zbog čega će morati da plaćaju penale državi, te pita kako je moguće da su to poslanici uopšte prihvatili.\nMoma Čolaković, poslanik PUPS-a u Skupštini Srbije, tvrdi da je u vladi rečeno da se radi o privremenoj meri. Međutim iz izvora bliskih Ministarstvu finansija može se čuti da je odluka trajna te da je vlada zbog povećanja penzija 2008. godine za 10 odsto trajno htela da se oslobodi ovog balasta i rastereti budžet. I kada penzije jednog dana budu odmrznute, oni kojima su one umanjene, mogu da računaju na usklađivanje po nižoj osnovici, piše Politika.\nTags:Marija TodorovićMilan NenadićMoma ČolakovićpenzijepravopravosuđePUPSSavez penzionera VojvodineSrbijaStrazburUdruženje sindikata penzionera Srbije USPSUstavni sudŽivomir Tešić


- Čange-5 svemirska letelica uspešno završila misiju na Mesecu\nponedeljak, 21.12.2020. u 13:56\nU 1.59 časova po pekinškom vremenu 17. decembra kineska istraživačka sonda Čange-5 uspešno je sletela na planirano odredište Sizivang u unutrašnjoj Mongoliji. Ovim je uspešno završena misija programa lunarnog istraživanja u tri koraka – orbitriranje, sletanje i donošenje uzoraka.\nNakon 23 dana istraživanja na Mesecu završeno je prikupljanje kamenja, uzeti su uzorci sa površine, uzletanje je uspešno obavljeno, a bespilotna letelica nije imala puno problema sa ulaskom u mesečevu orbitu. Legendarno putovanje Čange-5 ne samo da je „donelo uzorke koji će otkriti tajne Meseca”, već je i postavilo temelj kineskom snu o istraživanju Meseca.\nOd uspešnog lansiranja 24. novembra do sletanja na Mesec 1. decembra, te uzimanja uzoraka, od prvog poletanja Čange-5 sonde sa Meseca do sigurnog povratka kući, putovanje od 23 dana obuhvatilo je: transfer Zemlja–Mesec, usporavanje blizu Meseca, let oko Meseca, sletanje na Mesec, automatsko skupljanje uzoraka mesečevog tla, poletanje sa mesečeve površine, priključivanje uzletne sonde i spajanje sa kombinacijom orbitera i povratnika sonde u lunarnoj orbiti, te povratak na Zemlju.\nKao najsloženiji kineski projekat sistema vazduhoplovstva sa najvećim tehnološkim opsegom, misija Čange-5 uspešno je implementirala razne tehnološke inovacije, napravila ogroman iskorak kroz niz ključnih tehnologija, te postavila novi, visoki standard kineske tehnologije dubokog istraživanja svemira.\nPrema rečima Vu Janhua, zamenika direktora kineske Nacionalne svemirske administracije i zamenika vrhovnog zapovednika projekta istraživanja Meseca, misija Čange-5 je ostvarila nekoliko veoma značajnih dostignuća – prikupljanje i pakovanje mesečevog kamenja mlađeg od dve milijarde godina, precizno lansiranje uzletne sonde, spajanje delova sonde u lunarnoj orbiti, prenos uzoraka drugom kosmičkom brzinom, te uspostavljanje sistema za skladištenje, analizu i naučno istraživanje mesečevih uzoraka u Kini.\nČange-5 koji je vredno radio skoro mesec dana, sada može da se odmori, ali istraživanje na uzorcima koje je ova letelica donela sa Meseca tek počinje. Prema planu, Čange-5 letelica biće prebačena vazdušnim putem u Peking gde će se nastaviti radovi na otvaranju sonde i preuzimanju uzoraka iz kontejnera. Kineska Nacionalna svemirska administracija iskoristiće ovu priliku da održi ceremoniju primopredaje kako bi svečano uručila mesečeve uzorke istraživačkom timu u Pekingu, započela prva istraživanja, analize i skladištenje nezemaljskih uzoraka u Kini.\nLi Čunlaj, istraživač u Nacionalnoj astronomskoj osmatračnici Kineske akademije nauka i zamenik glavnog kreatora treće faze projekta istraživanja Meseca, rekao je da će Kina u laboratorijama sprovoditi dugoročna i sistematska istraživanja mesečevih uzoraka, uključujući strukturu, fizička svojstva, hemijski sastav, mineralne karakteristike i geološku evoluciju mesečevog tla. Podrazumeva se da je Nacionalna astronomska opservatorija Kineske akademije nauka osnovala prvu laboratoriju mesečevih uzoraka u Kini opremljenu za čuvanje, obradu i analizu nezemaljskih uzoraka. Pored toga, Vu Janhua je izjavio da će Nacionalna svemirska uprava organizovati istraživanje i sprovesti daljinsku pripravnost za katastrofe u Šaošanu, Hunanu, rodnom gradu Mao Cedunga kako bi na ovaj način ispunila dugogodišnju želju predsedavajućeg da za života „može na Mesec za devet dana”.\nMnoge zemlje su već ranije izrazile spremnost da zajedno sa Kinom izučavaju mesečevo tlo, a obični ljudi se takođe nadaju da će „videti mesečevo tlo izbliza”. S tim u vezi, relevantni stručnjaci su izjavili da će Nacionalna svemirska uprava, kako bi uspešno obavila posao upravljanja uzorcima tla sa Meseca i deljenja podataka, izdati posebne metode upravljanja i naknadne politike postupanja sa mesečevim uzorcima, te pružiti relevantne planove za zahtevne analize uzoraka mesečevog tla svojim međunarodnim kolegama. U vezi sa zajedničkim istraživanjem i razmenom rezultata, neki uzorci se mogu davati kao nacionalni pokloni u skladu sa međunarodnom praksom. Istovremeno, radi ranijeg upoznavanja javnosti o uspesima Čange-5, neki uzorci će biti prikazani u Nacionalnom muzeju Tibeta u svrhu naučnog obrazovanja.\nResursi iz svemira su zajedničko bogatstvo celog čovečanstva. Kineska vlada je radi naučnog istraživanja spremna da podeli uzorke mesečevog kamenja sa zainteresovanim naučnicima iz različitih zemalja. Vu Janhua je rekao da će Kina ostvariti iskrenu i prijateljsku saradnju zasnovanu na principu jednakosti, uzajamne koristi, miroljubive upotrebe i međusobne saradnje.


U Zrenjaninu kampanja "Ne pali strnjiku!" | Ministarstvo zaštite životne sredine\nU Zrenjaninu kampanja „Ne pali strnjiku!“\nU Zrenjaninu je danas održan prvi od šest edukativnih skupova u okviru kampanje „Ne pali strnjiku!“ koju realizuje Ministarstvo zaštite životne sredine sa Programom Ujedinjenih nacija za razvoj – UNDP i Lovačkim savezom Srbije.\nNa izuzetno posećenoj informativno-edukativnoj radionici koja je okupila članove lovačkih udruženja, poljoprivredno-čuvarskih službi, Odeljenja za vanredne situacije, dobrovoljnog vatrogasnog društva, i drugih nadležnih i zainteresovanih entiteta ovog područja, predočene su moguće pogubne posledice uništavanja biljnih ostataka na strnim usevima paljenjem požara.\nKako je tom prilikom rečeno, posledice paljenja strnjike mogu biti ogromna materijalna šteta i izgubljeni ljudski životi, a posebna šteta nanosi se prirodi. Dušan Ognjanović iz Sektora za zaštitu prirode i klimatske promene Ministarstva, objasnio je da su paljenjem strnjike ugroženi čitavi ekosistemi i nanosi velika šteta po ukupan biodiverzitet Srbije. Zaštićena priroda, delovi prirode koji nas okružuju pripadaju svima nama, i štetu nastalu požarima trpimo svi mi, istakao je Ognjanović. Greške u upravljanju prirodom mnogo koštaju jednu zemlju, zbog čega je zaštita biodiverziteta i bezbednosno pitanje. Postoje brojni negativni efekti paljenja strnih ostataka na obradivim površinama u Srbiji, koji se odnose na ozbiljne posledice po divlje biljne i životinjske vrste, njihove populacije i staništa, ekosisteme i koridore koji ih povezuju. Paljevinom se dešavaju veliki poremećaji u ekosistemima, pa na takvim površinama mogu da se pojave invazivne vrste, glodari, što uz smanjenje plodnosti zemljišta predstavlja dodatni gubitak za poljoprivrednike, naveo je, između ostalog, Ognjanović.\nBranislav Galešev iz Sektora za nadzor i predostrožnost Ministarstva ukazao je, pored ostalih, i na posledice emisije štetnih i opasnih materija po životnu sredinu do kojih dolazi usled ovih požara. On je pozvao građane da reaguju, i ukoliko vide pojavu požara na otvorenom prostoru, podnesu prijavu nadležnoj inspekciji, po mogućstvu uz fotografiju područja koje gori, sa upisanim vremenom i mestom.\nNovak Andrić, predsednik Lovačkog saveza Vojvodine ukazao je da požari usled paljenja strnjike na otvorenom predstavljaju veliku pretnju lovnoj divljači i nanose veliku štetu ovom nacionalnom resursu. On je istakao da će se lovci u punom kapacitetu uključiti u ovu kampanju i pojačati kontrolu u lovištima, i uz saradnju sa svim nadležnim subjektima doprineti sprečavanju ovih nezakonitih radnji.\nKako je Karlo Kvapil iz Lovačkog saveza Srbije naglasio, u okviru kampanje „Ne pali strnjiku!“ biće organizovane radionice i u drugim gradovima Srbije, kako bi sazrela svest u javnosti da je spaljivanje strnjike višestruko štetno.\nU raspravi koja je otvorena, dat je niz predloga za suzbijanje ove pojave, i data inicijativa za zaoštravanje kaznene politike.\nživotna sredina tretman otpada procena uticaja Studija o proceni uticaja Ministar studija Drina klimatske promene EU otpad Trivan reciklaža rešenje zahtevi obaveštenja


Irska niskotarifna aviokompanija "Rajaner" saopštila je da joj je profit u prvom kvartalu umanjen za više od petine usled visokih troškova za gorivo i zarade pilota.\nProft posle plaćanja poreza umanjen je za 22 odsto, na 309,2 miliona evra u tri meseca do juna u poređenju sa istim periodom prošle godine.\n"Rajaner" je ove nedelje suočen sa štrajkovima pojedinih pilota i članova kabinske posade uprkos naporima kompanije u prethodnim mesecima da poveća plate i poboljša uslove rada, preneo je AFP.\nAvioprevoznik sa sedištem u Dablinu navodi da su cijene nafte "značajno porasle sa 50 dolara za barel u ovo doba prošle godine na skoro 80 dolara za barel".\nDeo pilota iz Irske održaće sutra treći jednodnevni štrajk, zbog čega je otkazano 16 letova. Za sredu i četvrtak, 25. i 26. jul, otkazano je 600 letova u Evropi zbog štrajka zaposlenih u Španiji, Portugaliji i Belgiji.


Stalni predstavnik Kine u UN pozvao na rešavanje sirijskog pitanja u okviru međunarodnog prava china radio international\nStalni predstavnik Kine u UN pozvao na rešavanje sirijskog pitanja u okviru međunarodnog prava\n2018-04-15 15:32:44 cri\nSavet bezbednosti UN sazvao je juče hitnu sednicu posvećenu vojnom napadu na Siriju, koji su zajedno izvršile SAD, Francuska i Velika Britanija. Stalni predstavnik Kine u UN Ma Džaosju je pozvao na rešavanje sirijskog pitanja dijalogom i konsultacijama u okviru međunarodnog prava.\nMa je apelovao na odgovarajuće strane da izbegnu poteze, koji bi prouzrokovali pogoršanje situacije, i da reše sporna pitanja putem dijaloga i konsultacija.\nMa Džaosju je istakao da treba povesti svestranu, pravičnu i objektivnu istragu o navodnom napadu hemijskim oružjem u Siriji, koja će dovesti do pouzdanog zaključka. On je ukazao da je političko rešenje jedini izlaz za sirijsko pitanje, a odgovarajuće strane treba da uz posredovanje UN ulože zajedničke napore u političko rešavanje sirijskog pitanja. Kina želi da igra konstruktivnu ulogu u političkom rešavanju sirijskog pitanja, očuvanju mira i stabilnosti na Bliskom istoku i u svetu, dodao je Ma.\nSavet bezbednosti nije usvojio nacrt rezolucije, koji je juče podnela Rusija, o osudi vojnih napada SAD, Francuske i Velike Britanije na Siriju, jer su među 15 članica tog saveta tri članice glasale za, osam protiv, a četiri članice su se uzdrže.\nMa Džaosju je nakon glasanja izjavio da je svima poznato da se kineska strana dosledno protivi primeni sile u međunarodnim odnosima, i da se zalaže za poštovanje suvereniteta, nezavisnosti, jedinstva i teritorijalnog integriteta svih zemalja. Bilo koja jednostrana vojna akcija bez saglasnosti Saveta bezbednosti UN krši načela i ciljeve Povelje UN, kao i osnovne principe međunarodnog prava, istakao je kineski predstavnik u UN.


Spomenik Stefanu Nemanji koči završetak Savskog trga: Novi rok 15. novembar - 12.07.2020, Sputnik Srbija\nSpomenik Stefanu Nemanji koči završetak Savskog trga: Novi rok 15. novembar\nSpomenik Stefanu Nemanji i dalje je "zarobljen" u Rusiji zbog pandemije korona virusa, što koči većinu daljih radova na Savskom trgu. Ovo takođe sve više odlaže... 12.07.2020, Sputnik Srbija\n© Foto : www.gradnja.rsProjekat Trga Stefana Nemanje u Beogradu\nSpomenik Stefanu Nemanji i dalje je "zarobljen" u Rusiji zbog pandemije korona virusa, što koči većinu daljih radova na Savskom trgu. Ovo takođe sve više odlaže završetak radova. Kao novi rok za otvaranje budućeg najvećeg javnog prostora u prestonici od 12.000 kvadratnih metara glavni gradski urbanista Marko Stojčić ističe 15. novembar.\nIako je spomenik utemeljivaču srednjovekovne srpske države visine 23 metra izliven i završen još u martu, a postolje bilo gotovo polovinom maja, njegovo trajno postavljanje na Savski trg moraće još da pričeka.\n"Ukoliko se situacija sa koronom smiri, a nadamo se da hoće u narednom periodu, konvoj od sedam kamiona trebalo bi da krene iz Rusije za 12 do 15 dana i da stigne u Beograd početkom avgusta", nada se Stojčić. "Potom bi sledilo njegovo montiranje, za koje je potrebno oko mesec dana, a nakon toga će uslediti popločavanje i uređenje tog dela", rekao je on za Novosti.\nProjekat Trga Stefana Nemanje u Beogradu\nAutobuski i automobilski saobraćaj iz Karađorđeve ka Nemanjinoj pušten je sredinom maja, dok će iz Savske ka Nemanjinoj prvi automobili proći za otprilike mesec i po dana.\n"Očekuje se da će ulica koja povezuje Savsku i Nemanjinu biti prohodna do 1. septembra", kaže gradski urbanista.\n"Izvođač radova nas je zamolio zbog tehnologije građe da mu damo još malo vremena, što smo i uradili. Bitno je da se sve odradi kvalitetno, kako ne bi nekoliko decenija bilo potrebno ponovo rekonstruisati ulicu."\nPored monumenta Stefanu Nemanji, ustaljenu dinamiku sa početka radova znatno je poremetila izgradnja nove kanalizacione crpne stanice kod bioskopa "Partizan". Svi kolektori koji su bili povezani na bivšu stanicu biće povezani na novu, kapaciteta sedam kubnih metara u sekundi. Nadzemni deo postojeće crpne stanice koja se nalazi kod bolnice "Sveti Sava" biće porušen, dok će podzemni biti zatrpan. U Savskoj ulici postoji više kolektora opšteg tipa, koji primaju i upotrebljenu i atmosfersku vodu, a koji su dimenzija od 60 sa 110 centimetara do 135 sa 250 centimetara. Kolektori iz Savske ulice prikupljaju vodu iz blokova između ulica Sarajevske i Savske, a kolektor iz Karađorđeve prikuplja vodu iz pravca Pariske i Gavrila Principa. Popločavanje je zasada završeno u delu ispred zgrade bivše glavne železničke stanice, dok je od oko 300 novih stabala posađen tek neznatan broj.\n© www.gradnja.rsPogled na Trg iz "ptičje perspektive"\nPogled na Trg iz "ptičje perspektive"\n"Nema svrhe saditi drveće u ovom trenutku, već će se taj posao obaviti u septembru", ističe Marko Stojčić. "Takođe, i popločavanje donjeg dela trga obaviće se po montiranju spomenika Stefanu Nemanji. Što se tiče baraka koje se nalaze u okviru novog trga, jedan deo je već srušen, dok će u narednom periodu i ostali nelegalni objekti biti uklonjeni. Tek tada će buduća vizura ove javne površine biti kompletna."\nNajveći trg u prestonici prostiraće se na 12.000 kvadratnih metara, dok će čak pola površine biti pokriveno zelenilom.


Gojković: Agenda Zapadnog Balkana dobra prilika za kulturnu saradnju u regionu - Politika - Dnevni list Danas\nPočetna » Politika » Gojković: Agenda Zapadnog Balkana dobra prilika za kulturnu saradnju u regionu\n2Piše: Beta 02. decembra 2020. 11.27\n„Da bi se ostvarilo poverenje i razumevanje, mora se ceniti različitost. Kulturne veze i poštovanje zajedničkih evropskih vrednosti nam upravo u tome pomažu“, istakla je Gojković na onlajn sastanku ministara „Zapadnobalkanske platforme za obrazovanje i obuku, istraživanje i inovacije“.\nGojković je napomenula da Srbija nastavlja svoje partnerstvo u programu Kreativna Evropa 2021-2027.\n„Ovaj program će povećati aktivno učešće u našim zajedničkim projektima i tako biti od velike koristi socijalnom i ekonomskom razvoju regiona. U tom kontekstu, Ministarstvo kulture i informisanja u potpunosti podržava buduću Evropsku prestonicu kulture, Novi Sad, kao jedan od prvih gradova izvan EU koji je osvojio ovu tituluˮ, istakla je ministarka.\nPodsetivši da je Novi Sad centar srpske kulture i stvaralaštva, da je grad muzeja, galerija, pozorišta i festivala od međunarodnog značaja, ali i dom za 26 nacionalnih manjina, pozvala je učesnike sastanka da posete kulturnu prestonicu Evrope 2022. godine.\nKako se dodaje u saopštenju, Gojković je izrazila spremnost ministarstva da se uključi i u druge akcije EU, kao što je manifestacija Dani evropske baštine, ali i u ekspertske grupe za otvoreni metod koordinacije u oblasti kulture.\nMinistarka je izrazila zadovoljstvo jer je Agenda prepoznala značaj procesa digitalne transformacije za kulturu koja će podstaći digitalni pristup kulturi i pomoći u očuvanju spomenika kulture za buduće generacije.\nPodsetivši na izazovna vremena za kulturu i umetnost zbog poražavajućeg uticaja pandemije kovid-19 na kulturu i kreativne industrije, ona je rekla da Vlada Srbije ulaže napore u zaštitu kulturnog života u Srbiji.\n„Usvojili smo pakete finansijskih mera za sektor kulture i podržavamo nove kanale komunikacije sa javnošću i zajedno moramo da nastavimo potragu za najboljim rešenjima za podršku i zaštitu osetljivih sektora kulture u narednim mesecima i godinama“, zaključila je ministarka Gojković.\nEvropska komisija osnovala je 2012. godine „Zapadnobalkansku platformu za obrazovanje i obuke“ u cilju razmene iskustava, primera dobre prakse i regionalne saradnje u rešavanju sličnih pitanja iz oblasti obrazovanja.\nevropska prestonica kulture, Maja Gojkovć, SNS, Vlada RSNovi Sad\n02. decembra 2020. u 14.56\n„Maja Gojkovic“ i „kultura“ je tzv oksimoron. Ta dva pojma ne idu zajedno cak ni u digitalnom svetu.\n13. decembra 2020. u 08.28\nToliko mnogo znamo o agendama“zapadnog balkana“a ništa o severnom, južnom pa ni istočnom! To mu dođe kao neka“tabu tema“Posdadosmo zapadni balkan umesto Srbija!


Smanjena vidljivost – Zvornik Danas\nU Republici Srpskoj i Federaciji BiH /FBiH/ jutros nema većih problema u odvijanju saobraćaja, ali je zbog magle smanjena vidljivost u jutarnjim časovima.\nNa magistralnom putu Banjaluka – Čelinac, u mjestu Vrbanja, zbog izgradnje kišne i fekalne kanalizacije saobraćaj se odvija jednom kolovoznom trakom, saopšteno je iz Auto-moto saveza Republike Srpske.\nJednom trakom u dužini od desetak metara saobraćaj se odvija na dionici magistralnog puta Prijedor – Kozarska Dubica, na lokalitetu Donji Jelovac, usljed ulegnuća kolovoza.\nZbog izlaska na teren građevinskih mašina i vozila angažovanih na izgradnji autoputa Banjaluka – Doboj, na dionicama Šešlije – Johovac i Johovac – Rudanka do kraja godine biće izmijenjen režim saobraćaja, a povremene petnaestominutne obustave saobraća biće aktivne danas od 7.00 do 13.00 časova.\nSaobraćaj se zbog odrona jednom trakom odvija i na regionalnim putevima Sikirići – Fakovići – Skelani, Tišča – Caparde i LJubovijski most – Drinjača, a zbog klizišta na regionalnim putevima Zagon – Jasik i Ukrina – Gornja Vijaka.\nPolučasovne obustave saobraćaja zbog deminiranja terena aktivne su od 8.00 do 16.00 časova na magistralnom putu Brod – Odžak, u naselju Liješće, lokalitet Šikare.\nOd ponedjeljka dozvoljen rad frizerima i kozmetičarima. Nastava i dalje online\nSutra svježije sa kišom\nMagla na području Doboja, Kneževa i Donjeg Podrinja\nZa vikend naglo zahlađenje i snijeg


Ford planira test vožnju Hirvonena na Srbija reliju - AutoPortal.rs\nHome > Auto sport > WRC > Ford planira test vožnju Hirvonena na Srbija reliju\nVozači BP Ford Abu Dhabi World Rally tima, Mikko Hirvonen i Jarmo Lehtinen, učestvovaće na Reliju Srbija, koji se održava sledećeg meseca (od 18. do 20. juna), a voziće Ford Focus RS World Rally automobil.\nFinci će iskorititi dvodnevni „asfaltni“ reli, koji se održava u letnjoj pauzi FIA World Rally šampionata, kao test vožnju pre nego što sezona WRC u julu bude obnovljena takmičenjem u Bugarskoj.\nReliji Srbija /Serbia Rally/ je deo FIA European Rally kup šampionata (grupa Istok), a takođe se boduje i u naciolanim šampionatima u Srbiji i Bugarskoj. „Baziran“ je u Beogradu, u kojem se u petak, 18. juna, održava startna ceremonija. Tokom dva takmičarska dana vozače očekuje 18 brzinskih testova, na intinereru čija je ukupna dužina 229,14 kilometara.\n"Ovo će biti perfektna priprema za asfaltne relije koji se održavaju u drugoj polovini ovogodišnjeg WRC šampionata", kaže 29-devetogodišnji Hirvonen, vicešampion u proglošlogodišnjoj WRC sezoni, trenutno, sa 76 bodova, treći u ovogodišnjem takmičenju. "U dosadašnjem delu sezone uglavnom smo vozili po šljunkovitim podlogama, a poslednji asflatni reli na kojem sam učestvovao je bio u Španiji, prošlog oktobra.“\n"Reli Srbija će mi pružiti priliku da se ponovo iskušam na takvoj podlozi, u respektabilnom takmičatrskom okruženju. To će biti samo test vožnja, koja treba da mi vrati dobar osećaj u Focusu RS WRC na asfaltu“, dodao je Hirvonen.\nDirektor BP Ford Abu Dhabi tima, Malcolm Wilson kaže: "Mikko naporno radi u ovogodišnjoj takmičarskoj sezoni i hteli smo da mu damo šansu da ponovo vozi na asfatnoj podlozi. On je takvu podlogu testirao tri dana u Engleskoj, odmah posle Rally New Zealand. Reli Srbija će timu omogućiti da testira nešto od onoga što je važno u nastavku sezone, a u pravom reli okruženju. To će pomoći Hirvonenu i timu u njihovim pripremama za asfaltne relije koji slede u ovogodišnjem WRC.“


Rajčević: Brojni izazovi pred institucijama u eri digitalne ekonomije – Novosti Plus\neUPRAVA NAUKA I TEHNOLOGIJA Poslednje vijesti\nMinistar za naučnotehnološki razvoj, visoko obrazovanje i informaciono društvo Republike Srpske Srđan Rajčević učestvuje na konferenciji pod nazivom “Izgradnja efektivnih, odgovornih i inkluzivnih institucija”, koja je danas počela u Ankari, a tim povodom je iznio nekoliko zaključaka o navedenoj temi.\n“Problemi sa kojima se suočavaju svi državni organi u ovom dijelu svijeta su vezani za sporo prilagođavanje potrebama građana i privrede u eri digitalne ekonomije. Danas i sutra ćemo imati priliku da čujemo neke od eksperata koji će govoriti o svojim iskustvima u radu sa vladama, ministarstvima i drugim javnim organima u Evropi i centralnoj Aziji”, rekao je Rajčević.\nfoto Srđan Rajčević\nZa Republiku Srpsku je posebno zanimljiv poslijepodnevni panel “Očekivanja od Gav teka” /GovTech/ na kojem će biti riječi o tome kako vlade koriste tehnologije da bi se suočile sa izazovima u oblastima koje utiču na populaciju, kao što su negativni demografski i migracioni trendovi, zdravstvena zaštita, energetika, transport i upravljanje otpadom.\n“U okviru bilateralnih sastanaka nastojaću da predstavim komparativne prednosti Srpske u smislu ulaganja u oblasti informaciono-komunikacionih tehnologija, te upoznati sagovornike o našim ambicioznim planovima i aktivnostima koji su vezani ne samo za digitalizaciju uprave nego i razvoj novih tehnologija i kojima se te prednosti mogu efikasno koristiti, kao što su kripto tehnologije”, naveo je Rajčević.\n← HOROSKOP – Utorak 11. jun\nTalenti Muzičke škole “Savo Balaban” osvojili nagrade u Milanu →\nU rekonstrukciju dionice puta Tedin Han-Križ biće uloženo 6.561.870 maraka


Vesti – Page 3 – FK Novi Pazar\nFK Novi Pazar > Vesti\nPrekidamo saradnju sa svim školama fudbala\nFudbalski klub Novi Pazar će zbog neodgovornog i neprofesionalnog odnosa do daljeg prekinuti saradnju sa svim školama fudbala i zabraniti im besplatno treniranje na terenima tog kluba, saopšteno je danas iz pazarskog srpskoligaša. “U okviru reorganizacije kluba, najavili smo promene u omladinskom pogonu i saradnju sa svim privatnim školama fudbala iz Novog Pazara. Održali smo…\nPrijateljska utakmica: FK Novi Pazar – Jošanica 2-2(0-2)\nU prvoj pripremnoj utakmici sezone za oba kluba, na Gradskom stadionu u Novom Pazaru juče je odigran meč između FK Novi Pazar i FK Jošanica. FK Novi Pazar je meč počeo u podmlađenom sastavu što je iskoristio iskusniji i uigraniji tim Jošanice da posle pola sata bezidejne igre na obe strane stigne do dva brza…\nReorganizacija mlađih kategorija\nFudbalski klub Novi Pazar krenuo je u potpunu reorganizaciju što podrazumeva i sredjivanje stvari i kod mladjih kategorija. Ovo je bila tema konferencije za medije na kojoj je predstavljen plan čiji je cilj “stvaranje igrača ne samo za prvi tim Novog Pazara već i za mnogo veće i jače klubove širom Evrope i sveta” –…\nMatić: Uz dobar tim važna i podrška grada i navijača!\nFK Novi Pazar i zvanično je otpočeo pripreme za novu sezonu. Nekadašnji superligaš, u novom prvenstvu startuje iz Srpske lige. Ako je suditi po nedavno održanoj Skupštini, kada je novu upravu podržao i ministar Rasim Ljajić, stiče se utisak da dolaze bolji dani za klub. Novi šef stručnog štaba Slavko Matić, u svojoj karijeri kao igrač nastupao…\nbuducnost dobanovci FK Novi Pazar slavko matic\n+381 20 315 275\nCopyright (c) FK NOVI PAZAR\nedit by TRAVIO


Ministar Osmanović sa srebreničkim privrednicima – Magazin Plus\nHome/Ministar Osmanović sa srebreničkim privrednicima\nMinistar Osmanović sa srebreničkim privrednicima\nbulle Send an email 2014-03-26\nFederalni ministar raseljenih osoba i izbjeglica Adil Osmanović primio je danas, u sjedištu Vlade FBiH, predstavnike Udruženja privrednika Srebrenice na čelu s predsjednikom Semirom Smajićem.\nOvo udruženje, osnovano prošle godine na inicijativu poduzetnika koji žive i rade u Srebrenici, broji 12 članova koji su se ujedinili s ciljem poboljšanja poslovnog okruženja u ovoj općini. Predstavnici Udruženja obratili su se ovom federalnom ministarstvu od kojeg očekuju podršku za svoj rad i pomoć u rješavanju problema s kojima se susreću. Oni su danas predstavili programe i projekte čijom realizacijom bi bio podstaknut privredni razvoj Srebrenice i otvaranje novih radnih mjesta.\nMinistar Osmanović je naglasio da je prioritet ovog ministarstva pomoći građanima Srebrenice u održivom povratku, stvarajući povoljniji ambijent i bolje uslove za sprječavanje ekonomske migracije.\n– Naš koncept je podržati privrednike Srebrenice i istovremeno ohrabriti poduzetnike iz Federacije da investiraju u ovu općinu. Potrebne su nam vaše ideje i iskustva, koje će olakšati naše aktivnosti na tom planu – rekao je Osmanović.\nTokom susreta dogovorena je dalja saradnja Ministarstva i ovog udruženja kako bi se pomoglo radu Udruženja privrednika Srebrenice. Osmanović je istaknuo zainteresiranost da se tokom posjete Srebrenici sastane sa svim članovima ovog udruženja.\nIzvještaj o ostvarivanju politike Općine i aktivnostima Općinske načelnice u 2013. godini\nObavljen žrijeb četvrtfinalnih parova rukometnog kupa BiH


Naslovne strane za ponedeljak, 5. april 2021. godine\nBeta 5. aprila 2021. 08:00\nBeogradska dnevna štampa u današnjim izdanjima najviše piše o održavanju masovnih skupova uprkos protivpandemijskim merama, dešavanjima oko hapšenja bivšeg predsednika Jugoslavije Slobodana Miloševića pre 20 godina, previranjima na političkoj sceni u iščekivanju izbora, drugim društvenim i ekonomskim temama.\nALO – „Penzionerima stižu vitamini“, o objavi predsednika Srbije Aleksandra Vučića. List piše i o mafijaškim grupama „‘Škaljarci’ spremaju osvetu“.\nBLIC – Pod naslovom „Gradjani misle da Srbija ide u dobrom pravcu“ list donosi istraživanje IPSOS-a o situaciji u zemlji. „Skup protiv života“, nakon skupa pokreta protiv vakcinacija održanih u centru Beograda. „Derbi rešava Katai ili Natho“, uoči 164. fudbalskog duela Zvezde i Partizana.\nVEČERNJE NOVOSTI – „Pavelić odlikovao Stepinca za pokolj Srba“, list piše da je otkrivena nova arhivska gradja koja potvrdjuje te navode. „Ukradeni i podaci 162.898 naših ljudi“, nakon bezbednosnog propusta društvene mreže Fejsbuk. Intervju s ministarkom prosvete Crne Gore Vesnom Bratić „Moje srpstvo ne ugrožava nikog“.\nDANAS – Reportaža iz sela Rudna glava, gde je predsednik Vučić najavio da će da se vakciniše nakon pristizanja novog kontigenta „sinofarm“ vakcine. „Nadbiskup Hočevar: U kriznim štabovima nema mesta za duhovnost“, iz uskršnje mise. Razgovor sa predsednikom Stranke slobode i pravde u „Djilas: SSP nema nikakav problem sa NS“.\nINFORMER – O hapšenju Miloševića list piše da je bivšem komandantu JSO koji služi kaznu zatvora od 40 godina za ubistvo premijera Zorana Djindjića, plaćeno da bi bio uhapšen i izručen Hagu bivši predsednik SRJ „Legija dobio 1.000.000$ za hapšenje Miloševića“. O popuštanju mera „Od danas rade bašte kavića“.\nKURIR – Pod naslovom „Fudbalska mafija“, list piše o nameštanju utakmica u Srbiji. Tekst o kampanji vakcinacije i sprečavanja antivakcinaških akcija list piše o mogućim zatvorskim kaznama, list najavljuje naslovom „Za kaznu“.\nPOLITIKA – „Antivakseri ugrožavaju živote“, povodom popuštanja zdravstvenih mera i skupova na kojima se one nisu poštovale. O stavovima Brisela i Vašingtona list piše pod naslovom „Kritike povodom ljudskih prava, pristisci zbog KiM, Kine i Rusije“. List navodi i da je „Korona zaustavila sudjenje za ubistvo Slavka Ćuruvije“.\nSRPSKI TELEGRAF – List piše da je sin nekadašnjeg predsednika SRJ Slobodana Miloševića unajmio mafiju da ubije premijera Srbije „Markov plan za ubistvo Djindjića“.


Interov šampionski poker, dvojica već stigla, šlag na tortu do vikenda! Dovoljno za titulu? - Sportske.net\nČetiri pojačanja za Antonija Kontea, nema nikakvog opravdanja, Inter će se trkati za titulu sa Juventusom.\nInter prodao napadača!Gotovo, kapiten napušta "Old Traford"!Gotovo, Konteu ispunjena još jedna želja!Sad je blizu, Inter otišao po "skudeto" u London, raduju se i u Srbiji!Izvesno, Inter završava posao sa fudbalerom Mančester junajteda!\nStvari se blize završetku.\nNaime, Inter je na putu da dovede četiri igrača, prvi će već sutra biti u Milanu, kapiten Junajteda Ešli Jang će proći lekarske preglede i potpisati ugovor sa Italijanima. Junajted je pristao da sa bonusima uzme milion i po, Jangu ističe ugovor. On će dobiti za narednih 18 meseci oko 6 miliona evra, istu sumu koju je imao među "Đavolima".\nTo je početak, njegov dolazak ne isključuje trampu Spinacole i Politana sa Romom, posle problema sa lekarskim pregledom, stvari su rešene, pa će levi bek na "Meacu", a bivši igrač Sasuola u Rim.\nIpak, ono što je najvažnije za navijače se bliži kraju. Naime, Inter je postigao dogovor sa Flamengom, Gabigol će biti prodat za dvadesetak miliona i sav taj novac biće uložen u Kristijana Eriksena. Murinjo je zainteresovan za Vesina, pa bi i Urugvajac mogao da bude deo sporazuma.\nI na kraju Žiru, sve je završeno, agent je u Milanu, Francuz čeka poziv da stigne na lekarske preglede, odrekao se dela novca kako bi stigao u Inter i radio sa Konteom.\nItalijanski mediji pišu da je ovo Inter na 4x4, moćna mašina, spremna da se juri sa Juventusom za titulu.\nJer, pogledajte, sada imaju rešenje za oba boka, Jang može i levo i desno, Eriksen će preuzeti komandu na sredini, a Žiru biti sjajna alternativa za Lukakua i Lautara Martineza.\nJuve ima dva boda prednosti, ali to ne znači ništa nakon prve polovine sezone. Zbog toga, navijači sa mnogo optimizma gledaju u drugi deo šampionata, a "Skudeto" je realna opcija.


- Kao to su pogrešno izvestili mediji koji šire lažne vesti, ja nikada nisam rekao tadašnjem savetniku Bele kuće Donu Mekganu da otpusti Roberta Malera, iako sam imao zakonsko pravo da to učinim. Da sam želeo da otpustim Malera, ne bi mi Mekgan bio potreban za to, mogao sam sam to da uradim - napisao je Tramp na svom Tviter nalogu, prenosi Rojters.\nPredsednik sudskog veća Predstavničkog doma, inače demokrata, izdao je Mekganu poziv da svedoči i dostavi dokumente, ali nije jasno da li će Bela kuća pristati na to.\nTramp je obećao da će se boriti protiv svakog sudskog poziva demokrata koji istrauju njegovu administraciju, prenosi agencija.\nObjavljeni dokumenti o istrazi predsedničkih izbora\nOvo je NAJVAŽNIJI DEO rezolucije o opozivu, ali da li će omogućiti TRAMPOV KONAČNI PAD?\nViše hiljada ljudi u centru Stokholma učestvuje u demonstracijama protiv rasizma nakon smrti tamnoputog Džordža Flojda u američkom gradu Mineapolisu.


Lajčak: Uskoro nastavak pregovora, ne komentarišem Vašington | Radio Kosovska Mitrovica\nLajčak: Uskoro nastavak pregovora, ne komentarišem Vašington\n18. June, 2020 13:05 |\nSpecijalni izaslanik EU za dijalog Beorada i Prištine Miroslav Lajčak, izjavio je da će datum za nastavak dijaloga u Briselu biti određen nakon njegove posete Beogradu sledeće nedelje, uveren da postoje uslovi za nastavak tog procesa i da EU ne može da bude sklonjena sa strane.\nMiroslav Lajčak je rekao da će datum biti određen nakon njegove posete Beogradu, iz logičnih razloga.\n“Informisao sam ovdašnje predstavnike o planovima i procesu pred nama, i premijera i predsednika. Nisam im uputio poziv, poziv ćemo poslati nakon posete Beogradu “, rekao je Lajčak na kraju trodnevne posete Prištini.\nOdbio je da komentariše američku inicijativu, da se zvaničnici Beograda i Prištine sastanu 27. juna u Vašingtonu.\n“Nisam ovde da biram partnera, poštujem činjenicu da će vlada da vodi pregovore. Za nas su Sjedinjene Države veoma uspešan partner, bili smo veoma uspešni kada smo radili u tandemu, posebno na Balkanu. Mi komuniciramo sa našim partnerima u Sjedinjenim Državama o našim inicijativama, očekujem da će i oni to učiniti “, rekao je slovački diplomata na pitanje o inicijativi Vašingtona.\n“Evropska unija ne može biti sklonjena sa strane, jer Evropska unija nudi evropsku budućnost i niko drugi sem EU ne može da ponudi evropsku budućnost, tako da ukoliko želite da zaobiđete evropsku budućnost zaobići ćete i Evropsku uniju. Ovaj dijalog je pokrenut na osnovu rezolucije Generalne skupštine Ujedinjenih nacija i jasno povezuje dijalog sa evropskom budućnošću”, pojasnio je evropski izaslanik.\nRekao je da želi da olakša sveobuhvatan i pravno obavezujući sporazum i da je njegov mandat da normalizuje odnose Beograda i Prištine.


Delegacija ruskog parlamenta u ponedeljak u Beogradu\nDelegacija ruskog parlamenta koju će predvoditi zamenik predsednika Saveta Federacije Andrej Turčak boraviće u ponedeljak u Beogradu gde će sastati sa srpskim zvaničnicima i prisustvovati međunarodnoj konferenciji, saopštila je danas ruska ambasada.\nTurčak, koji je i sekretar Generalnog saveta ruske stranke "Jedinstvena Rusija", u ponedeljak ujutro položiće venac kod spomenika Oslobodiocima Beograda i položiti cveće kod spomenika sovjetskim vojnicima.\nRuski zvaničnik će potom prisustvovati otvaranju međunarodne konferencije "20 godina nakon bombardovanja Jugoslavije - lekcije za evropsku bezbednost u 21. veku", na kojem bi u uvodnom delu trebalo da govori predsednik Srbije Aleksandar Vučić.\nNa tom skupu biće i drugi ruski poslanici i članovi stranke "Jedinstvene Rusije", među kojima su Andrej Klimov, Jevgenij Primakov i Aleksej Gromiko, kao i ruski ambasador u Srbiji Aleksandar Čepurin, dodaje se u saopštenju ruske ambasade u Beogradu, prenosi agencija Beta.\nAmbasada je dodala da je planiran sastanak Turčaka sa Vučićem, kao i potpisivanje "Beogradske izjave" o saradnji stranaka, u prisustvu predsednika Srbije i direktora Kancelarije Vlade Srbije za Kosovo Marka Đurića.


Vreme 638 - Haski procesi : Odsutni i prisutni\nPRAVNICI: V. Šešelj i S. Milošević\nVest da su građani Slovenije odlučili da na referendumu podrže ulazak ove države u Evropsku uniju, mnogi listovi propratili su prošlog ponedeljka gotovo identičnim naslovom: "Brisel, drugi glavni grad Slovenije". Mnogo pre Slovenaca, i to bez referenduma, Srbiji je pripalo da kao alternativnu prestonicu izabere Hag u kome se pred različitim sudovima trenutno sudi za ratne zločine bivšem političkom i vojnom vrhu države, dok bi za nekoliko meseci trebalo da stigne na red i tužba za genocid podneta protiv SRJ i preneta na novu državnu zajednicu SCG. Od Haga do Brisela vozom se stiže za tek nešto više od dva sata. Po opštoj proceni, do trenutka kada ćemo sa Slovencima ponovo imati zajednički "drugi glavni grad" (Brisel), putovanje će potrajati bar desetak godina.\nZa prošli utorak bilo je inače planirano da se u roku od samo nekoliko časova, po prvi put u istom danu, u haškim sudnicama pojave i trenutno najvažniji stanovnici zatvora u Ševeningenu – bivši predsednik SRJ Slobodan Milošević, bivši predsednik Srbije Milan Milutinović, nekadašnji ministar odbrane general Dragoljub Ojdanić, nekadašnji potpredsednik Savezne vlade Nikola Šainović i lider SRS-a Vojislav Šešelj. Prva trojica bila su ujedno i članovi Vrhovnog saveta odbrane u "krnjem sastavu" jer je tadašnji crnogorski predsednik Milo Đukanović obično "krnjio" rad ovog tela i retko dolazio u Beograd na sastanke.\nHaški "sastanak" nekadašnjeg političkog i vojnog vrha zemlje prvi je prošlog utorka svojim nedolaskom pokvario Slobodan Milošević. U sudnici ga ponovo nije bilo zbog bolesti (sedmi prekid od početka suđenja), ali je i u njegovom odsustvu vođena rasprava koja je nagovestila novi zaplet u ovom ionako prilično zakomplikovanom sudskom procesu. Prema jednom objašnjenju, Milošević odbija da uzima lekove za normalan rad srca koje mu propisuje zatvorski lekar, zbog čega tako često izostaje sa suđenja (po proračunu sudije Ričarda Meja do sada je u ovom procesu izgubljeno oko 40 radnih dana). Prema drugom tumačenju, optuženi odbija povećanu dozu lekova jer od njih ima vrtoglavicu i ne može da prati suđenje. Dilemu o "legitimnosti" odbijanja veće doze lekova trebalo bi da narednih dana razreši lekar-veštak. Prijatelji suda smatraju da Milošević ima pravo da se ne slaže sa lekarom i da su za česte prekide na ovom suđenju odgovorni pre svega oni koji su, na preporuku Tužilaštva, odlučili da tri prilično složene optužnice spoje u jednu i tako započnu ovaj po mnogo čemu iznurujući sudski proces. Tužilaštvo tvrdi da bi sve bilo drugačije kada bi se Milošević branio uz pomoć advokata i ne odustaje od ideje da bivšeg predsednika SRJ u slučaju bolesti neko zastupa u sudnici, a predlaže i uvođenje nekih tehničkih inovacija u "sudski proces stoleća" – na primer da optuženi putem video linka iz zatvorske sobe prati šta se zbiva u sudnici, ako već nije u stanju da lično prisustvuje suđenju.\nNa "sastanku" prošlog utorka nije se pojavio ni doskorašnji predsednik Srbije Milan Milutinović. Prvobitno je bilo predviđeno da se o njegovom (prvom) zahtevu za odlazak kući do početka suđenja raspravlja u paketu sa sličnim (ponovljenim) zahtevima generala Ojdanića i Šainovića koji su u Hag stigli u aprilu prošle godine. U Tribunalu je objašnjeno da se ovoga puta rasprava o sličnim zahtevima (u Milutinovićevom zahtevu pominju se i ozbiljni zdravstveni problemi) trojice ljudi sa iste optužnice samo tehnički razdvaja, čime se nikako ne sugeriše da će se Milutinoviću možda jednoga dana suditi u odvojenom postupku.\nBivšeg predsednika Srbije od dolaska u Hag prate inače prilični pehovi – onesvestio se pri prvom ulasku u zatvorsku sobu, dvojica od trojice advokata za koje se opredelio nisu dobili dozvolu da mu pomažu (odluka se preispituje), uprkos čvrstih garancija domaćih vlasti koje je dobio pre odlaska u Hag, Tužilaštvo i dalje uporno ponavlja priču o tome da njegov dolazak nije bio ni blagovremen, ni dobrovoljan. Utisak je da je Milutinoviću ostavljeno još neko vreme da porazmisli da li je za njega ipak, bolje da "sarađuje sa Tužilaštvom" tako što bi braneći sebe, optuživao druge. Uoči odlaska u Hag bivši predsednik Srbije je isticao da njegova pozicija nije nimalo slična poziciji Biljane Plavšić, a takođe je ponavljao da je bio i najslabija karika u lancu komandovanja za vreme rata, zapravo da u tom lancu nije imao nikakvu ulogu. U Tužilaštvu su izgleda bliži teoriji da najslabija karika u lancu može da ispadne i najjača, pogotovo ako se, u ovom konkretnom slučaju, preko nje pomrse i dodatno iskidaju lanci Miloševićeve odbrane.\nU odsustvu Milutinovića, Sud je raspravljao samo o Ojdanićevom i Šainovićevom zahtevu da početak suđenja sačekaju na slobodi. Šainovićev branilac Toma Fila tvrdio je da Beograd posle uvođenja vanrednog stanja spada u najbezbednije gradove i pozivao se na mnoge dokaze o saradnji novih vlasti sa Tribunalom. Tužilac Džefri Najs je, međutim, ponovio priču da se iz Beograda važni dokumenti i dalje "izvlače kleštima", tvrdio da je situacija u zemlji tek sada nestabilna, pomenuo delovanje "mnogih sila" koje nisu pod kontrolom vlasti i predvideo nešto trajniju nestabilnost. Ojdanićevi advokati izveli su tokom rasprave i jedan vešt manevar: prvo su tvrdili kako su čuli da će Tužilaštvo izgleda odobriti Milanu Milutinoviću da sačeka početak suđenja na slobodi, da bi na začuđeno Najsovo pitanje o poreklu takve inforamacije odgovorili – iz beogradske štampe. I sam tužilac, koji je neposredno pre toga u sudnici pročitao mnogo citata iz sličnih novinskih izvora, morao je zatim prećutno da se složi da je upotreba takvih novinskih argumenta u sudnici ponekad prilično nesigurna.\nZa razliku od većine haških optuženika koji obično prilično smrknuto prate ono o čemu se u tamošnjim sudnicama govori, dobro raspoloženje i dalje ne napušta utamničenog lidera srpskih radikala Vojislava Šešelja. Za njega je prilikom drugog pojavljivanja pred Sudom izgleda ponajmanje važno bilo izjašnjavanje o tačkama optužnice (po svih 14 tačaka izjasnio se da nije kriv) u kojima se tereti za progone, ubistva, pljačke i još mnogo toga. Šešelj je neuporedivo više ambicija iskazao nastojeći da poruči sudijama i tužiocima da će pred sobom imati ozbiljnog protivnika, spremnog da im priredi raznorazna iznenađenja i neprekidno ispituje granice njihovog strpljenja. (Slučajno ili ne, kraj njega je u sudnici sedeo ubedljivo najkrupniji među haškim čuvarima). Lider radikala tvrdio je da je on sam najbolji pravnik koga poznaje i da ne želi branioce koji bi mu samo smetali, već samo daktilografkinju koja bi prekucavala njegove spise; pauzu između dva pojavljivanja u sudnici iskoristio je da rukom napiše stotinak stranica raznih primedbi; ponovo je pokušavao da pravi sprdnju sa nerazumevanjem zvaničnog haškog BHS jezika, ali ga je sudija Volfgang Šomburg prilično brzo smirio; odbio je svaku mogućnost da članovi njegove porodice i prijatelji traže boravišne vize od holandske vlade čime se unapred odrekao poseta u zatvoru; ponovo je zahtevao da mu prilikom dovođenja u sudnicu skinu pancir jer je tako nešto "potrebnije sudijama i tužiocima"; pripretio je gospođi Del Ponte da više ne daje protiv njega nikakve političke izjave, uz napomenu da je, ako već dođe do uzajamnog vređanja, u tome neuporedivo "talentovaniji" od ljudi iz haškog tužilaštva.\nBez obzira na čest osmeh na licu i priznanje da su mu uslovi u zatvoru sasvim dobri, vidi se da je Šešelj u Ševeningenu neuporedivo slabije informisan nego što je to bio u Beogradu kada je bio u vezi sa ljudima iz DB-a. Njegovi preostali izvori propustili su da mu na vreme dojave agencijsku vest da je Švajcarska odustala od kandidature Karle del Ponte za mesto glavnog tužioca nedavno formiranog Međunarodnog krivičnog suda, zbog malih šansi da ta kandidatura prođe. Da je to znao na vreme, teško da bi najsvežiji haški optuženik prošlog utorka propustio priliku da se svemu tome naruga ili bar objasni kako u svemu tome ima i njegovog ličnog doprinosa.


FDI: Srbija munjevito ide naprijed - Istok\nU specijalnom dodatku pod naslovom “Srbija munjevito ide naprijed” u FDI su, kroz tri tematska teksta i kroz intervju s ministrom finansija Sinišom Malim, predstavljene ekonomske i fiskalne reforme Srbije, koje su, kako se konstatuje, od nje napravile “jednu od evropskih ekonomskih zvijezda”.\nBDP zemlje skoro neprekidno raste od 2014. godine, da bi 2018. godine dostigla desetogodišnji rekord od 4,4 procenta, piše magazin Fajnenšel tajmsa.\n“Uprkos međunarodnim neizvjesnostima i usporavanju ekonomije u dijelovima EU, Srbija je ostvarila rast od 4,2 posto 2019. godine – među najvišim stopama u Evropi i jedna je od rijetkih zemalja na svijetu koja je nadmašila svoju godišnju procjenu”, citira FDI ministra finansija Sinišu Malog.\nList dodaje da Srbija gotovo sedam godina bilježi stalni rast stranih direktnih investicija, koje su 2018. dostigle rekordnih 3,5 milijardi evra ili 8,2 odsto BDP-a.\n“S ekonomskim preporodom i reformama koje su u toku, raste interesovanje dominatnih stranih investitora za Srbiju”, naglašava se u tekstu, uz podatak da su, prema procjenama Narodne banke Srbije, strana ulaganja u 2019. još više skočila u odnosu na prethodnu godinu, na 3,8 milijardi evra.\nMagazin FT podsjeća i da je Srbija prošle godine po drugi put proglašena za svjetskog lidera po stranim grinfild investicijama na rang-listi fDi Intelidžensa, napominjući da je, prema evidenciji fDi Marketsa, u zemlju stiglo 2018. godine 105 pojedinačnih projekata stranih grinfild ulaganja.\n“Većina stranih investicija, oko 70 odsto, i dalje dolazi iz zemalja EU, naročito iz Njemačke, Italije, Holandije i Austrije, koje su uložile velika sredstva u srpsku proizvodnju, posebno u automobilske komponente”.\nAmeričke strane direktne investicije su još jedan istaknuti igrač, dok su kineske posljednjih godina značajno porasle, čineći 20 odsto ukupnog priliva SDI u Srbiji u 2018. godini.\nGrinfild ulaganja iz Kine u Srbiju su, prema podacima fDi Marketsa, prošle godine dostigla rekordne nivoe sa 16 projekata u vrijednosti od 625 miliona dolara, napominje FDI.\nList navodi, pozivajući se na razgovor u Narodnoj banci Srbije, da je “pored fiskalne konsolidacije i ublažavanja monetarne politike, Srbija sprovela brojne strukturne reforme, posebno u pogledu fleksibilnosti tržišta rada, reformi finansijskog sektora i smanjenja nekvalitetnih kredita, zatim u oblasti poreske politike, lakoće dobijanja građevinskih dozvola itd”.\nTakođe ističe rezultate na tržištu rada, gdje je stopa nezaposlenosti pala na 9,5 odsto prošle godine sa nivoa od oko 26 odsto 2013, i apostrofira uspjeh Srbije u upravljanju javnim dugom, koji je, kako navodi, prema podacima Ministarstva finansija oboren sa oko 77 procenata na 51 odsto danas.\nZemlja ima kreditni rejting BB + s pozitivnim izgledima, prema rejting agenciji Standard & Poor’s, a zabilježila je i impresivan napredak na Duing biznnis listi Svjetske banke skočivši sa 93. mjesta 2013. godine na 44. poziciju 2019. među 190 zemalja, navodi se u specijalnom dodatku FT-a posvećenom Srbiji.\nPredsjednik Privredne komore Srbije Marko Čadež objašnjava da strani investitori nailaze u Srbiji na neke od najnižih operativnih troškova u evropskim okvirima, na poreske i carinske olakšice, državne subvencije i podsticaje lokalnih samouprava, napominje list.\n“Na primjer, neki su oslobođeni plaćanja poreza na dohodak u trajanju od 10 godina, mogu da uvoze opremu bez ikakvih carina ili drugih dažbina i mogu da uživaju u pogodnostima sporazuma o izbjegavanju dvostrukog oporezivanja sa 59 država”, kaže Čadež za FDI.\nLjudski resursi u Srbiji su, takođe, jedna od prednosti zemlje – pored visokog broja onih koji govore engleski jezik, Srbija je rangirana na 27. mjesto među 157 zemalja prema indeksu ljudskog kapitala Svjetske banke, što je najviše mjesto u regionu Balkana, predočava FDI.\nDalje se dodaje da rekordno visoke bruto i neto devizne rezerve NBS pružaju zemlji zaštitu od eventualnih spoljnih šokova, i da su među motivima koji podstiču strane investitore da ulažu u Srbiju, pored ostalog, i ostvarena i očuvana stabilnost cijena, relativna stabilnost kursa dinara i finansijska stabilnost.\nMinistar finansija Siniša Mali poručio je u intervjuu da je Srbija čvrsto na putu za članstvo u EU, a da to što još nismo članica pruža određene slobode zemlji, da koristi prednosti koje joj takva situacija omogućava.\n“To nam omogućava da imamo sve ove sporazume o slobodnoj trgovini s različitim zemljama, kao što je Turska; da imamo preferencijalni status sa SAD; dobre ugovore i sporazume s Kinom; Centralnoevropski sporazum o slobodnoj trgovini; i s Evroazijskom ekonomskom unijom, na primjer”, objasnio je Mali.\nList između ostalog poseban akcenat stavlja na razvoj srpskog sektora IT usluga, softvera i hardvera, ističući da je riječ o najbrže rastućem dijelu industrije u zemlji, čiji izvoz snažno raste od 2015. godine nadmašujući milijardu evra u protekle dvije godine.\nSrbija je upravo, kako se navodi, u ovom sektoru doživjela do sada neviđen nivo stranih ulaganja 2019. godine, a američke kompanije su bile najaktivniji investitor u ovoj oblasti, piše FT navodeći brojne kompanije iz SAD koje posluju u Srbiji u sektoru tehnologija, poput IBM, Šnajder Elektrika, SKF-a, Adobea, Orakla, Gugla, HP-a…\nSrpske plate u IT sektoru su, kako se navodi, skoro tri puta veće od državnog prosjeka, ali su, primjećuje list, i dalje ispod EU prosjeka za taj sektor.\nKao impresivan navodi se podatak da je 30 odsto svih srpskih studenata na univerzitetima upisano na smjerove inženjerstva, matematike, računarstva i da više od 35 ustanova visokog obrazovanja nudi ove programe kao i da Vlada Srbije nudi finansijske podsticaje startap firmama.\nList navodi da bi se upravo razvojem tehnološkog sektora u zemlji mogao preokrenuti proces “odliva mozgova”, prisutan na cijelom Balkanu, a zbog kojeg je prema Blumbergu u protekloj deceniji Srbija izgubila pet odsto populacije.\nBANJALUKA – Republika Srpska je bez jasne vizije i plana u posljednjih deset godina u poslovne zone bacila 50 miliona maraka. Bez obzira na višemilionska ... Read More\nBANJALUKA – Okružni sud u Banjaluci već četiri godine vodi stečaj preduzeća u čijem je vlasništvu bio jedan od najvećih lanaca benzinskih pumpi u Republici ... Read More\n„Pošte Srpske” prijete zatvaranjem 80 poslovnica\nBANJALUKA – Ukoliko Vlada Republike Srpske u što kraćem roku ne izmiri svoja dugovanja prema Poštama Republike Srpske uprava preduzeća zaprijetila je da će zatvoriti ... Read More\nNEWER POSTPisac “Gospodara prstenova” omiljeni profesor Oksforda\nOLDER POSTNajtopliji januar u posljednjih 141 godinu


DELEGACIJA SRBIJE NA GENERALNOJ SKUPŠTINI EVROPSKE FEDERACIJE KOMPANIJSKOG SPORTA – SAVEZ SPORT ZA SVE VOJVODINE\nObjavio: admin · 19. juna 2018.\nU Ljubljani je u periodu od 15. do 17. juna održana Generalna Skupština Evropske federacije kompanijskog sporta (EFCS).\nZvaničnu delegaciju Asocijacije sporta za sve Srbije predstavljali su predsednik Velizar Đerić, generalni sekretar Jezdimir Marsenić, predsednik Saveza sport za sve Vojvodine Branko Vujović, član stručnog odbora Asocijacije Dejan Marsenić i stručni saradnik Filip Vešović.\nGeneralna Skupština održana 16. juna je bila ujedno i izborna, u okviru koje je za ponovni mandat poverenje dobio dosadašnji predsednik EFCS-a gospodin Didier Besseyre, a izabrano je i četiri potpredsednika kao i članovi borda. Tokom radnog dela, u okviru agende, razmatrani su i usvojeni izveštaji komisija kao i budžet EFCS-a.\nGeneralnoj skupštini je prisustvovalo više od 80 delegata iz 20 evropskih zemalja koji su imali priliku da čuju i vide sjajne prezentacije i kandidatute za domaćina letnjih kompaniskih igara 2023 godine. Nakon pogledanih prezentacija delegati su se većinski odlučili da organizacija letnjih kompanijskih igara 2023. godine pripadne Bordou, Francuska.\nUvaženi domaćini, predstavnici Ministarstva sporta, obrazovanja i nauke Republike Slovenije, Olimpijskog komiteta Slovenije kao Sportske unije Slovenije bili su sjajni domaćini i učinili su zaista sve da se gosti osećaju veoma ugodno i da organizacije Generalne skupštine i ostalih programskih aktivnost protekne u najboljem redu.\nDelegacija Asocijacije sport za sve Srbije je tokom ovog događaja imala puno kontakata, radnih sastanaka, aktivno učestvovala u svim programskim aktivnostima i opravdala ulogu jedne od nosećih organizacija u sistemu Evropske federacije kompanijskog sporta.\nTokom trajanja Generalne skupštine predsedenik EFCS-a gospodin Didier je javno pohvalio organizaciju 14 zimskih kompanijskih igara koje su održane na Kopaoniku ove godine i zahvalio se Asocijaciji na sjajno obavljenom poslu uz konstataciju da su to jedne od do sada najbolje organizaovanih zimskih igara. Tu konstataciju su takođe ponovili i generalni sekretar EFCS-a gospodin Musa Lami kao i predsednik sportske komisije gospodin Rajnhard.\nBranko Vujović novi predsednik Saveza sport za sve Vojvodine\nPOČEO I DRUGI ERASMUS+ PROJEKAT SAVEZA SPORTA ZA SVE VOJVODINE\nSledeći članak 12.SORV – KUP VOJVODINE 2018\nPrethodni članak USPEŠNO ODRŽAN 3. FESTIVAL SPORTA ZA SVE VOJVODINE


Ministri EU: Albanija i Makedonija na čekanju do 2019. godine - Vijesti.me\nFRANCUSKA, HOLANDIJA I DANSKA ZAHTIJEVAJU OPIPLJIVE DOKAZE\nPo diplomatskim izvorima u Luksemburgu, Holandija je predočila da, uprkos sporazumu Skoplje-Atina o imenu, makedonske vlasti i dalje ne ispunjavaju osnovna mjerila za početak pregovora, posebno kad je riječ o vladavini zakona i sposobnosti državne uprave Edit\nAlbanija, EU, Makedonija (Foto: Shutterstock)\nBeta 26. jun 2018, 18:42 ažurirano 30. januar 2019, 10:25\nŠefovi diplomatija Evropske unije (EU) su danas u Luksemburgu do 2019. odložili odluku o početku pregovora o prijemu Albanije i Makedonije, pošto su Francuska, Holandija i Danska zahtijevale da Tirana i Skoplje pruže opipljive naknadne dokaze o jačanju vladavine zakona i borbi protiv korupcije i organizovanog kriminala.\nTu odluku su ministri za evropske poslove donijeli tokom napetog sastanka zbog uzdržanog stava Francuske i Holandije, kažu dva evropska izvora.\nU postizanju sporazuma o odlaganju na godinu dana je posredovaoi šef diplomatije Luksemburga Žan Aselborn, rekao je jedan od izvora.\n"Bilo je teško", napisao je njemački ministar Mihael Rot na Tviteru.\nKako je novinarima izjavio grčki ministar inostranih poslova Nikos Kocijas, 25 članica EU je bilo za to da se danas "da zeleno svjetlo" Albaniji i Makedoniji za pregovore, ali su Francuska, Holandija i Danska zahtijevali da se odluka o tome odloži do iduće godine, kada bi se ustanovilo da li su vlasti u Skoplju i Tirani uspele da poboljšaju situaciju s vladavinom prava i suzbijanjem korupcije i kriminala.\nKocijas je naveo da je on na zasjedanju tražio da se pozitivna odluka donese "zbog unutrašnje situacije u tim dvijema zemljama kojima je potrebna stabilnost i bezbjednost, i svakako ne novi problem".


14.02.2022 u 10:37\nPurivatra napušta funkciju direktora Sarajevo film festivala\nOsnivač Sarajevo film festivala Mirsad Purivatra napušta funkciju direktora te manifestacije, koju je vršio proteklih 27 godina. „Odluku o promeni pozicije doneo sam sa iskrenim uverenjem da je ona ispravna i za mene i za Festival... Verujem da će mi moja odluka omogućiti da se posvetim nekim idejama za koje do sada nisam imao vremena”, izjavio je Purivatra, prenosi Tanjug. On navodi da je izuzetno ponosan na rezultate postignute u 27 godina postojanja festivala. „Krenuli smo od nule, u vrieme opsade našeg grada, a danas smo institucija na koju sa poštovanjem gledaju i na koju rado dolaze filmski autori i filmska industrija regije i svijeta”, rekao je Purivatra. Navodi da to veliko putovanje nije prošlo bez mnogih izazova. „Uz timski rad koji je bio naša prepoznatljivost


„Čistoća“ ponovo apeluje na Novosađane da ne prave divlje deponije - Novi Sad\n„Čistoća“ ponovo apeluje na Novosađane da ne prave divlje deponije\n19:10:00 22.10.2019, Komentara: 0\nNovi Sad - Veliki kontejneri za krupni otpad od danas do 24. oktobra su na Vidovdanskom naselju, odakle će biti odneti u Čenej gde će građani moći da odlažu dotrajali nameštaj, sanitarije i drugi krupan otpad.\nZbog velikog broja divljih deponija, koje pojedini građani prave svakodnevno, a koje radnici JKP „Čistoća“ svakodnevno uklanjaju, ovo preduzeće je ponovilo apel Novosađanima da se ponašaju savesno i pomognu im da Novi Sad održe čistim i urednim.\n- Redovno uklanjamo divlje deponije na teritoriji Novog Sada, ali, takođe, redovno apelujemo i na sugrađane da ih ne prave i da smeće odlažu u kontejnere i druge posude namenjene za to. Nažalost, još uvek ima onih nesavesnih, koji se o takve apele oglušuju i ugrožavaju svoju okolinu. Svakodnevno radimo na tome da grad održavamo čistim i urednim i u tom poslu očekujemo pomoć Novosađana. Podsećamo da je odlaganje otpada na Gradskoj deponiji besplatno, a prostor gde se istovara pristupačan - kaže direktor „Čistoće“ Vladimir Zelenović.\nSvi koji žele da iznajme veliki kontejner od 5 m³ mogu da se jave telefonom, na broj 021/6333-884, lokal 126, u vremenu od 8 do 13 časova svakog radnog dana, kako bi se sa nadležnim poslovođom dogovorili o terminu postavljanja posude.


GrowIT organizacija pokrenula besplatan (i veoma detaljan) vodič za rad od kuće\nIz organizacije GrowIT navode da su svesni da većini kompanija ovaj način rada, na koji su sada primorani, predstavlja veliki izazov – najpre zato što nikada nisu poslovali na taj način, ali i zato što su “preko noći” morali da kompletan biznis prebace na remote work.\nUpravo zbog toga nastali su GrowIT specijali koji se fokusiraju na savete kako raditi od kuće, a do sada su objavljena dva detaljna vodiča kao e-book sa savetima u PDF formatu – koje možete preuzeti besplatno na linkovima ispod nakon što upišete vašu e-mail adresu.\nPredložite o kojim temama biste voleli da čitate u serijalu\nU prvom u nizu tekstova o radu od kuće, GrowIT se bavi online sastancima, kao prvoj prepreci na koju većina zaposlenih naleti. Možda na prvi pogled deluje jednostavno i čini se da svi znaju kako održati ovakav tip sastanka, ali zapravo može da bude veoma komplikovano i frustrirajuće.\nSa druge strane, sledeći vodič namenjen je uspešnom vođenju projekata online i kako uz pomoć određenih strategija i alata stvoriti efektivne sisteme rada.\nViše o nastanku ovog edukativnog digitalnog programa i planovima koji se spremaju za naredne nedelje, za Netokraciju je govorio jedan od idejnih tvoraca serijala, Nemanja Čedomirović, koji je tom prilikom istakao sledeće:\nU nedelji između 9. i 15. marta, krenula je da se intezivira situacija oko virusa. Već tada smo se u GrowIT-u reorganizovali da radimo online, jer je svakako deo ekipe remote. Do kraja nedelje je veći broj kompanija krenuo sa radom od kuće.\nU tom trenutku su krenuli i pozivi i poruke naših klijenata i prijatelja da im pomognemo da postave strukturu rada od kuće, jer do sada nisu na to navikli. Kako već imamo dugogodišnje iskustvo u ovom načinu rada, imali su spremne interne procese koji mogu da podrže ovakve promene.\nNemanja dodaje da kako bi njegov tim izašao u susret svima, odlučili su se da prošire i dodatno pojasne određene procese i pretoče ih u praktične vodiče:\nKrenuli smo sa online pozivima, a nakon velike reakcije publike da im to znači, nastavili smo sa savetima za vođenje projekata online. Ovo je naš skromni doprinos celoj situaciji u kojoj su se našle skoro sve kompanije i naš način da pomognemo svim koleginicama i kolegama koji nisu vični radu do kuće. Svake nedelje ćemo izbacivati po jedan vodič do kraja aprila.\nPrema njegovim rečima, planove ove organizacije u vezi vodiča moguće je videti transparentno na javnoj Trello tabli. Tamo se između ostalog mogu pronaći sve dosadašnje epizode, a svi zainteresovani mogu da predlože sugestije i teme o kojima bi voleli da čitaju, odnosno na koji način još GrowIT može da pomogne kompanijama i pojedincima.\nInformacije o ovom projektu takođe možete pratiti i putem zvanične Facebook stranice GrowIT organizacije.


Glavni pregovarač EU za Bregzit pozdravio govor Mej\n► Glavni pregovarač EU za Bregzit pozdravio govor Mej\nGlavni pregovarač Evropske unije za Bregzit Mišel Barnije pozdravio je današnji govor britanske premijerke Tereze Mej o ciljevima Bregzita, rekavši da je ona "izrazila konstruktivan duh" i "pokazala spremnost da se ide napred".\n"Naš prioritet je da zaštitimo prava građana. Građani EU moraju u Velikoj Britaniji imati ista prava kao britanski građani danas u EU. Ta prava u Velikoj Britaniji moraju biti zaštićena na isti način kao u EU. Izjave Mej su korak napred, ali one moraju biti prevedene u preciznu pregovaračku poziciju Velike Brtanije", naveo je Barnije u izjavi, a saopštila Evropska komisija.\nBarnije je naveo da je britanska vlada danas prvi put tražila da u periodu od dve godine posle izlaska iz Unije nastavi da ima pristup jedinstvenom tržištu, prema sadašnjim uslovima, i da se nastavi postojeća bezbednosna saradnja.\n"Ako Evropska unija to želi, taj novi zahtev mogao bi da bude razmotren", rekao je Barnije.\nOn je dodao da se EU slaže s Mej da dve strane treba da uspostave blisko partnerstvo za budućnost i pozdravio činjenicu da Velika Britanija priznaje da posle napuštanja EU ne može da zadrži sve privilegije koje je imala kao članica, a uz manje obaveza od drugih članica.\nLider najvećeg bloka stranaka u Evropskom parlamentu, šef Evropske narodne partije (EPP) Manfred Veber izjavio je da je zbog govora Tereze Mej u Firenci zabrinut više nego ranije po pitanju postizanja dogovora, prenosi Asošiejted pres.\n"Mej suštinski nije uopšte razjasnila pozicije Londona. Sada sam još više zabrinut", rekao je Veber.\nPredsednik grupe socijalista i demokrata (SD) u Evropskom parlamentu Đani Pitela pozdravio je pozitivan ton govora Tereze Mej, ali i dodao da je potrebno videti da li iz njenih predloga mogu da uslede konkretne akcije.\n"Zadovoljni smo što je Tereza Mej nastupila s pozitivnijim tonom nego njen ministar spoljnih poslova (Boris Džonson) prošle nedelje. Pozdravljamo što je iznela stavove o nekim od najosetljivijih pitanja pregovora. Ipak, potrebno je više jasnoće i detalja za procenu da li njeni predozi mogu da budu pretvoreni u konkretne akcije", naveo je Pitela, a saopštila njegova grupa SD.\nŠef liberalne grupe ALDE u Evropskom parlamentu Gi Verhofštat rekao je da posle današnjeg govora Mej deluje da "pozicija Velike Britanije postaje više realistična", pošto je Vlada te zemlje "konačno priznala da će tranzicioni period (posle Bregzita) biti neophodan, na šta je Evropski parlament ukazao rezolucijom 5. aprila", saopštila je grupa ALDE.\nPregovarači EU navode da dogovor o Bregzitu mora biti postignut do oktobra 2018. godine kako bi parlamenti država članica imali dovoljno vremena za njegovu ratifikaciju pre nego što Velika Britanija napusti Uniju 29. marta 2019. godine, prenosi AP.\nGlavni pregovarač EU za Bregzit Mišel Barnije rekao je danas da "bela knjiga" o odnosima EU i Velike Britanije nakon Bregzita, koju je objavila vlada u Londonu, pokreće "niz...


Dušan Borković uručio Hitnoj pomoći fiksator za bezbedan prevoz dece\nponedeljak, 2. jul 2018. 20:43h\nDonaciju kompanije Keprom - fiksator za bezbedan prevozu dece u kolima hitne pomoći danas je načelniku pančevačke Službe hitne pomoći dr Zoranu Manasijeviću uručio automobilista Dušan Borković.\nDr Zoran Manasijević i Dušan Borković Pančevo.MOJKraj.rs\nKompanija Keprom danas je postavila prvu klupu za dojenje u Narodnoj bašti i taj događaj bio je prilika da se uruči i donacija Hitnoj pomoći.\nAutomobilista i Pančevac, Dušan Borković je od početka promoter kampanje “Bezbednost nikada nije na odmoru” i vrlo rado se odazvao i ovom prilikom da donaciju uruči i u svom rodnom gradu.\nDr Zoran Manasijević, načelnik Službe hitne pomoći u Pančevu kaže da oni do sada nisu imali fiksator za bezbedan prevoz dece.\nNa sreću nemamo tako često dečju patologiju u našoj praksi, ali kad vozimo decu, pogotovo na relaciji Pančevo-Beograd ovaj deo opreme će nam dobro doći, kazao je dr Manasijević.\nDr Stojan Višekruna, direktor Doma zdravlja saopštio je da će u Pančevo do kraja nedelje stići novi sanitet.\nTaj novi sanitet je sa „Spenserovim“ nosilima, kao i ovaj fiksator, tako da ćemo na taj način imati komplet koji će nadam se značiti našim sugrađanima, kazao je dr Višekruna.\nJelena Stančić, PR kompanije Keprom kaže da je cilj projekta "Bezbednost nikada nije na odmoru" da edukuje roditelje o važnosti sigurne vožnje i upotrebi auto-sedišta kako bi se zaštitili najmlađii putnici u saobraćaju.\nJedna od akcija u okviru ove kampanje je i donacija fiksatora za bezbedan prevoz dece u kolima hitne pomoći. U prvoj fazi ove akcije, naša kompanija je poklonila fiskatore službama hitne pomoći u gradovima gde se nalaze naši maloprodajni objekti, dečje radnje Aksa Kids Mega Store, ukupno devet. U drugoj fazi projekta, kupili smo još deset fiksatora i u procesu smo podele. Kako smo u subotu, 23. juna u Pančevu otvorili Aksu, jedan fiksator donirali smo službi hitne pomoći u Pančevu, obrazložila je Stančić.\nInače, pre ovih donacija, samo jedna kola hitne pomoći u celoj zemlji imala su ovaj specijalni fiksator.\nDogađaju u Narodnoj bašti prisustvovali su i Predrag Živković, zamenik gradonačelnika, dr Stojan Višekruna, direktor Doma zdravlje Pančevo i Danilo Bjelica, direktor JKP Zelenilo sa saradnicima.\nfiksator za bezbedan prevoz dece\ndr zoran manasijević\ndr stojan višekruna\nBezbednost nikada nije na odmoru\nPostavljena prva klupa za dojenje u Narodnoj bašti


Kameron:Sedam mjeseci za spašavanje Britanije\nBritanski premijer Dejvid Kameron rekao je danas da pristalice Ujedinjenog Kraljevstva imaju sedam mjeseci da sačuvaju "najbolju zemlju u istoriji" i da je ishod referenduma o nezavisnosti Škotske neizvjestan.\nKameron je u govoru u londonskom Olimpijskom parku pozvao Engleze, Velšane i stanovnike Sjeverne Irske da prenesu Škotima poruku "na sva zvona" da žele da oni ostanu u zajedničkoj zemlji.\nOn je naglasio da bi čitava Britanija bila na šteti ako bi se Škotska osamostalila i da ishod referenduma može da utiče na svih 63 miliona stanovnika Velike Britanije.\n"Bili bismo duboko oslabljeni bez Škotske. Ako bismo izgubili Škotsku, Britanija bi se promijenila, narušili bismo sopstveni ugled. Jednostavna je činjenica da imamo veći uticaj u svijetu ako smo zajedno", rekao je Kameron.\nOn je podvukao da je Britanija prošle godine bila vodeća u Evropi po stranim ulaganjima i upozorio da bi sva dostignuća zajedničkog britanskog tržišta bila ugrožena ako bi se Škotska osamostalila, prenio je BBC.\n"Smatram da bi bilo veoma teško da između nezavisne Škotske i ostatka Velike Britanije funkcioniše monetarna unija", rekao je Kameron.\nŠkotska nacionalna partija ocijenila je da je premijer "kukavica" jer nije održao govor u Škotskoj.\nŠkoti će se na referendumu 18. septembra izjasniti o tome da li njihova zemlja sa nešto više od pet miliona stanovnika treba da okonča uniju sa Engleskom, staru 307 godina, i istupi iz Velike Britanije.\nAnkete pokazuju da bi se većina Škota danas izjasnila protiv nezavisnosti, dok bi za samostalnost glasala trećina građana. Mnogi glasači još su neodlučni.


Mnogi u SAD smatraju da je pustoš koju je za sobom ostavio uragan Karatina znak za uzbunu\nPrizori ljudi koji su bili isuviše siromašni da obezbede sebi prevoz i napuste ugroženo područje, a koji se danima mogu videti na tv ekranima, govore da najbogatija zemlja sveta ima veliki problem sa siromaštvom.\nObraćajući se nedavno naciji iz Nju Orleansa, predsednik Buš je rekao da je uragan Katarina razotkrio stvarnost o životu nekih ljudi u Americi, stvarnost koju je teško i zamisliti.\n“Kao što smo svi videli na televizijskim ekranima, ogromno, trajno siromaštvo postoji i u ovom delu zemlje. To siromaštvo vuče korene iz rasizma i diskriminacije koji su generacijama uskraćivali mogućnosti koje pruža Amerika.“\nEksperti navode da je većina Amerikanca bila užasnuta spoznajom o siromaštvu u svojoj zemlji. Međutim kako kaže Bil Sprigs, viši saradnik nestanačkog instituta za ekonomsku politiku, uprkos progresu načinjenom pokretom za građanska prava 60 tih godina, Sjedinjene Države su i dalje veoma podeljeno društvo.\nSamo mali broj Amerikanaca zna kako žive oni koji su crni i oni koji su siromašni, kao što ih je malo znalo da veliki broj žitelja kolevke džeza, Nju Orleansa, živi ispod granice siromaštva. Pošto je to obeldanjeno, postavlja se pitanje šta uraditi?\nMeđu idejama koje je izneo predsednik Buš su: da se obezbediti posao i prekvalifikacija onima koji su bili prinuđeni da napuste svoje domove i da se daju poreske olakšice malim preduzetnicima koji se presele u region Meksičkog zaliva i zaposle tamošnje žitelje.\nSiromaštvo koje je izbilo na videlo posle uragana Katarina, prelazi granice delte Misisipija kaže Majkl Zvajg, profesor Njujorškog univerziteta, i smatra da pokretanje male privrede u nastradalom području neće rešiti problem jer će ljudi i dalje biti na minimalnim dohodcima i ivici egzistencije.\n”Ono što je potrebno je niz moćnih vladinih institucija koje će pomoći da se iskoriste sva raspoloživa sredstva. Šezdesetih godina prošlog veka tadašnji predsednik Lindon Džonson, objavio je rat siromaštvu osnivanjem brojnih zdravstvenih, stambenih i obrazovnih programa, finansiranih iz državne kase, koji su donekle ublažili problem. Mnogi programi su smanjeni ili ukinuti 80 tih godina, a pomoć samo jednoj generaciji nije dovoljna za smanjenje siromaštva.“\nAnketa koju je sproveo Tajm magazin ukazuje da, iako užasnuti siromaštvom u zemlji, 62 odsto Amerikanaca se protivi povećanju poreza da bi se pomoglo u obnovi nastradalog područja. Šezdeset jedan odsto anketiranih smatra da administracija treba da smanji troškove u Iraku, dok je 45 odsto Amerikanaca mišljenja da treba ukinuti neke druge vladine programe.


Nevesinje: Putari angažovani u punom kapacitetu | Herceg Televizija Trebinje\nNevesinje: Putari angažovani u punom kapacitetu\nIako je redovni period zimskog održavanja puteva završen 15. marta nevesinjski putari su jutros krenuli na ozbiljan zadatak koji se nimalo nije razlikovao od nekog januarskog radnog dana. Rukovodilac za održavanje puteva u preduzeću „Nevesinjeputevi“ Milan Kovačević kaže da su pratili vremenske prognoze vodećih meteoroloških sajtova i da su spremno dočekali sniježne padavine.\n– Bili smo primorani da na mašine i vozila vratimo svu zimsku opremu i da jutros krenemo punim kapacitetom u raščišćavanje saobraćajnica – ističe Kovačević.\nOsim magistralne saobraćajnice Mostar – Nevesinje – Gacko putari su očistili i regionalne putne pravce prema Trusini, Luci i Zijemljima. Prema Kovačevićevim riječima, na ovim putevima obezbijeđeni su uslovi za normalno odvijanje saobraćaja.\nRegionalna dionica Klanci – Ulog i dalje je neprohoda za saobraćaj, ali je mehanizacija „Nevesinjeputeva“ počela čišćenje i ovog puta.


Stano: EU očekuje da Srbija ne narušava evropsku perspektivu - Politika - Dnevni list Danas\nPočetna » Politika » Stano: EU očekuje da Srbija ne narušava evropsku perspektivu\nEUEvropska unijaPeter StanoBrisel\n5 reagovanja na “Stano: EU očekuje da Srbija ne narušava evropsku perspektivu”\n09. decembra 2020. u 20.01\nEU cinovnici se sve nesto izvinjavaju, mole, ocekuju, zapomazu, a nasi celnici drm pa srz problema. Nasi vlastelini u svim medjunarodnim organiaacijama glasaju protiv EU, a oni neka vide sta ce i kako ce.\n10. decembra 2020. u 00.37\nHajde da pokažu to poštovanje međunarodnog prava tako što će da saopšte da je priznavanje „nezavisnosti KiMa za EU „očigledno kršenje međunarodnog prava, a KiM deo srpske teritorije“.\nOnda ću da poverujem da se\n„Ovde radi o vrednostima i načelima na kojima se temelji EU“.\nInače sam mišljenja da Srbija nema obavezu da sprovodi politiku na čije stvaranje nema apsolutno nikakav uticaj.\n10. decembra 2020. u 05.44\nDok ne postanemo član bande nećemo ići okolo i ubijati da bi dokazali vernost.\nZna se kako prodju oni koji slepo veruju Evropljanima.\nDruštvo • 17.06.2021. 12:58\nDržavljani Srbije od sutra mogu da putuju u EU, ali ne samo sa pasošem


Svetsko prvenstvo u fudbalu - Blic Online\nU razgovoru sa novinarima poslednjeg dana 6. Boljšoj festivala na Mećavniku, Emir Kusturica otkrio je za "Blic" da misli da će napraviti "još par filmova, a jedan sigurno", za koji je već potpisao ugovor u Kini.\nHrvate ne popušta MUNDIJALSKA GROZNICA: Gde god pogledaš - ŠAHOVNICE, pa i tamo gde ih najmanje očekujete (FOTO)\nNeviđena navijačka groznica koja je zahvatila Hrvatsku zaslužna je za pojavljivanje crveno-belih kvadrata na najneočekivanijim mogućim mestima. Gotoveo cela Hrvatska oblepljena je kockicama.\nSvetsko prvenstvo u fudbalu je završeno, Hrvati su vicešampioni, a euforično navijanje i "ljubljenje svega i svakoga" nakon finala je predsednicu Kolindu Grabar-Kitarović samo nakratko učinilo glavnom zvezdom svetskih medija, koji su se raspisali o simpatičnoj šefici države koja ne haje za protokol i iskreno izražava svoje emocije, piše danas Index.hr.\nNakon fotografije sa predsednicom Hrvatske Kolindom Grabar Kitarović na Fejsbuk profilu albanskog premijera Edija Rame, osvanuo je i snimak na kojem se vidi kako su svetski lideri koji se trenutno nalaze na samitu NATO u Briselu ispratili poslednji minut polufinalne utakmice svetskog prvenstva u Rusiji kojom se Hravatska plasirala u finale.\nSva proročanstva "Simpsonovih": Meksiko i Portugal će igrati finale Svetskog prvenstva, kad-tad\nTokom 29 sezona i 639 emitovanih epizoda, “Simpsonovi” su u nekoliko slučaja tako tačno predvideli budućnost da bi se i Nostradamus postideo. Prognozirali su da će Donald Tramp biti predsednik SAD skoro 17 godina pre nego što se to dogodilo. Onda su 1998. procenili da će studio “Foks” kupiti kompanija “Dizni”, što će se, po svoj prilici, desiti vrlo brzo. Imali su i junaka iz budućnosti koji je još 1995. nosio pametni sat.\nPlaton Besedin (32), psiholog i kolumnista, u jednim moskovskim novinama objavio je tekst u kojem je optužio Ruskinje za razvrat i nemoral tokom održavanja Svetskog prvenstva u fudbalu zbog čega, napisao je, sramote celu zemlju.\nDIPLOMATSKI GOLOVI Kako Putin koristi Svetsko prvenstvo u fudbalu da ostvari SVOJE CILJEVE\nKremlj možda nije u dobrim odnosima sa Zapadom, ali je Rusija domaćin svetskog prvenstva u fudbalu i zato ostatak sveta dolazi kod ruskog predsednika Vladimira Putina, objavio je CNN.\nJedan od stadiona na kojima se održava Svetsko prvenstvo u fudbalu i mesto gde će srpska reprezentacija igrati sledeću utakmicu sa Švajcarskom, nalazi se u ruskoj enklavi Kalinjingrad, koja je poznata još po nečemu.\nNJIHOVE SLIČICE OBOŽAVATE Dva brata PANINI su od biznis fijaska napravili imperiju tešku MILIJARDE\nIako se ne bave samo fudbalom, godine u kojima se igra Svetsko prvenstvo u pravilu su najprofitabilnije. Milioni klinaca širom sveta, pa i brojni odrasli ljudi, uoči svakog velikog fudbalskog takmičenja sakupljaju sličice fudbalera.\nSVADBA ILI SVETSKO PRVENSTVO? Evo šta je, i na koji način, ODABRAO jedan Zemunac\nVenčanje sa voljenom osobom ili prva utakmica Srbije na Svetskom prvenstvu u Rusiji? Neki muškarci bi se odlučili za "najvažniju sporednu stvar na svetu", jer se takvo iskustvo ne ponavlja, a svadbu možete pomeriti ili, kao jedan duhoviti Zemunac - zamoliti nekog da se oženi umesto vas.\n"VATRA MUDŽAHEDINA ĆE VAS SPALITI" Džihadisti objavili JEZIVE pretnje Rusiji\nDžihadisti ISIS-a objavili su nove jezive pretnje krvavim napadima na predstojećem fudbalskom prvenstvu u Rusiji.\nNovinari Bi-Bi-Sija uhapšeni u Kataru\nČlanovi novinarske ekipe Bi-Bi-Sija (BBC) bili su uhapšeni i držani u dvodnevnom pritvoru, pošto su snimali uslove u kojima rade sezonski radnici na izgradnji stadiona za potrebe Mundijala u Kataru 2022. godine.\nDa li će trijumf Nemačke u fudbalu pomoći Angeli Merkel\nIako su neki mediji optuživali kancelarku Angelu Merkel da želi da se okoristi uspehom nemačkih fudbalera, ankete javnog mnjenja pokazuju da joj je podrška rasla paralelno sa napredovanjem nemačke fudbalske selekcije ka svetskom tronu.\nVatikan poziva na prekid vatre tokom finala Svetskog kupa\nVatikan je juče pozvao na prekid vatre u svim sukobima širom sveta tokom finala Svetskog kupa u fudbalu u nedelju.\nBrazilska policija suzavcem i šok bombama terala navijače Argentine\nBrazilska policija saopštila je danas da je koristila šok bombe i suzavac kako bi rasterala hiljade navijača Argentine, koji su u Sao Paulu slavili plasman svoje reprezentacije u četvrtfinale Svetskog prvenstva u fudbalu.\nPapa "izaziva" pripadnike švajcarske garde\nPoglavar katoličke crkve papa Franja, od ranije poznat kao veliki ljubitelj fudbala i navijač San Lorenca iz rodne Argentine, našao je vremena da se našali sa pripadnicima švajcarske garde koji ga čuvaju u Vatikanu.\nPogledajte neverovatne portrete fudbalera na glavama\nBerberin iz San Antonija postao je popularan širom Amerike zbog neobičnih frizura koje pravi svojim mušterijama.\nMundijal u KC Gradu: Zajedničko navijanje za Hrvatsku i BiH\nPod sloganom „Navijaj za komšije!“, Inicijativa mladih za ljudska prava organizuje gledanje utakmica u kojima će na Svetskom prvenstvu u fudbalu igrati reprezentacije Hrvatske i Bosne i Hercegovine.\nDžulijan Asanž: Obama, razmisli šta ostavljaš iza sebe\nDve godine pošto je našao utočište u ambasadi Ekvadora u Londonu, osnivač Vikiliksa Džulijan Asanž obratio se danas javnosti i tom prilikom poručio Baraku Obami da bi trebalo da razmisli o svojoj zaostavštini jer u protivnom rizikuje da bude upamćen kao predsednik SAD koji je najviše gušio novinarstvo.


Godine Partizanove dominacije tek dolaze? - Sportske.net\nGodine Partizanove dominacije tek dolaze?\nU Partizanu ovih dana vlada odlično raspoloženje, pre svega zahvaljujući činjenici da je crno-belima sada maltene otvoren put ka šampionskoj tituli.\nZvezda i Partizan zajedno ruše Toleta?!JSL - Sprema se smena na vrhu Liste strelaca!Drinčić: "Ne može Zvezda sve da pobedi do kraja"Partizan ima JOŠ JEDNOG sponzora!Partizan ima 'fabriku'!\nKao što već znate, Partizan ima pet bodova više od Crvene zvezde, četiri kola pre kraja, a posle uspešno okončanih teških gostovanja na ''Rajku Mitiću'' i sinoć na ''Karađorđu''.\nIako Partizan nije slavio u 148. ''večitom derbiju'', i remi je za ekipu Zorana Milinkovića kao pobeda, s obzirom na stanje na tabeli.\nA na duel sa Crvenom zvezdom danas se još jednom osvrnuo i potpredsednik Partizana Milorad Vučelić, koji je u izjavi ''Novostima'' konstatovao da je klub iz Humske bio ''mnogo bolji'' rival, ali i najavio dugogodišnju dominaciju Partizana u narednom periodu.\n''Partizan i u direktnom duelu pokazao da je mnogo bolji. Pregazili smo ih na njihovom stadionu i zaslužili da već tada slika oko osvajača titule bude jasnija. Svidelo se to nekom ili ne, najbolji smo u Srbiji i dominiraćemo još dugo'', poručio je Vučelić.\nNajnovije nezadovoljstvo u Crvenoj zvezdi zbog nedosuđenog penala za Vojvodinu protiv Partizana Vučelić komentariše kao ''traženje alibija'', poručujući komšijama da su ''na pogrešnom putu''.\nPotpredsednik Partizana ne beži od mišljenja da je sudija Dimitrijević doneo pogrešnu odluku u pomenutoj situaciji, ali ne smatra da je taj detalj presudno uticao na ishod utakmice na ''Karađorđu'', koju je Partizan dobio sa 4-0.


SSP Subotica: Koliko vredi ljudski život u prigradskim naseljima od 14 do 20 časova?\nSubotički odbor Stranke slobode i pravde (SSP) pozvao je danas gradsko rukovodstvo da pod hitno reši problem neadekvatne organizacije Službe hitne medicinske pomoći pri Domu zdravlja Subotica, koji je naročito prisutan u prigradskim naseljima.\nIz ove stranke reagovali su na slučaj koji se desio 28. januara oko 15 i 30, na Stanišićkom putu iz pravca Bajmoka, posle pružnog prelaza, kada je mlađi čovek preminuo, bez da je dobio pravovremenu lekarsku pomoć:\n“Mladić je ležao kraj puta u polusvesnom stanju. Jedan vozač je stao i nakon što je konstatovao da čovek daje znake života, pozvao je bajmočku ambulantu. Odgovorili su mu da ne mogu da dođu, jer posle 14 časova nemaju vozača na raspolaganju. Vozač je zatim pozvao hitnu pomoć iz Subotice, međutim, kada su nakon 30 minuta stigli, mogli su samo da konstatuju smrt”.\n“U ime naših sugrađana postavljamo sledeća pitanja: zašto građani Subotice i okolnih mesnih zajednica nemaju informaciju kako funkcioniše Služba hitne medicinske pomoći? Zašto grad sa 140.000 stanovnika tokom radnih dana raspolaže samo sa dve lekarske ekipe? Ko je doneo odluku da smanji broj lekarskih ekipa hitne pomoći na svega dva vozila – šta ako se u isto vreme u Subotici dese dva infarkta, a na auto-putu kod Horgoša jedan?!”\nIspomoć vikendom jednog lekara i tehničara, sa pikapom na raspolaganju, u januaru ove godine je izostala, tvrde Iz SSP-a. U naseljima Bajmok i Čantavir noću dežura po jedan lekarski tim sa vozilima, dok do 14 časova bolesnike transportuje vozač bez lekarskog tima. Ako se desi hitan slučaj u ovim naseljima, dispečer iz Subotice šalje urgentno vozilo sa lekarskom ekipom, navodi se dalje, što znači da grad ostaje na jednom lekarskom timu. Pri tom, koordinaciju i gradskih i vangradskih timova vrši jedan dispečer u smeni, koji pored organizacije timova treba da obezbedi stručne odgovore na dolazeće pozive putem dve telefonske linije!\n“Očigledno je da se uprava vodi politikom da sa što manje ljudstva rešava hitne medicinske slučajeve, što, naravno, negativno utiče na zdravlje građana, a kako vidimo iz gore navedenog slučaja, dovodi i do smrti zbog nemogućnosti blagovremenog ukazivanja hitne medicinske pomoći”, zaključuju iz ove stanke.\nPo njima, ovakav pristup od strane uprave dovodi do povećanog obima posla ekipa hitne pomoći, a posledično do preopterećenja službe, a i vozila hitne pomoći sa kojima se vrši transport bolesnika imaju veoma veliku pređenu kilometražu – približno milion kilometara po vozilu.\n“Sve ovo se dešava u vreme pandemije kada je potreba za hitnom medicinskom pomoći značajno uvećana. Prema izjavi gradskih čelnika da u gradskom budžetu nikad više novca nije bilo, dodali bismo da u isto vreme nikad manje ekipa hitne medicinske pomoći nismo imali. Verovatno se ‘evropski standard’, koji vlast u Subotici toliko pominje, manifestuje na ovaj način”, zaključuju na kraju iz subotičkog SSP-a.\nBajmok Čantavir Dom zdravlja Subotica SSP Subotica Zdravstvo


Tanjug 21. septembra 2021. 10:01\nPARIZ – Francuska neće brzo ostaviti po strani spor sa Australijom nastao oko raskida ugovora o podmornicama, i razmatra sve opcije kao odgovor, poručio je danas francuski ministar za evropske poslove Klement Bone.\n„Naši odnosi su veoma komplikovani. Ne možemo da se ponašamo kao da se ništa nije dogodilo. Moramo da razmotrimo sve opcije „, rekao je francuski ministar novinarima uoči sastanka sa kolegama iz EU u Briselu, prenosi Rojters.\nBone je pozdravio podršku ministara spoljnih poslova EU na sastanku u ponedeljak, i istakao da je ovo pitanje EU, a ne samo problem Francuske.\nAustralija, SAD i Velika Britanija su 15. septembra sklopile bezbednosni pakt AUKUS, kojim Kanbera dobija tehnologiju da izgradi osam podmornica na nuklearni pogon.\nAustralija je nakon ulaska u pakt odustala od kupovine konvencionalnih podmornica od Francuske, a Pariz je saopštio da nije bilo nikakvog nagoveštaja o otkazivanju ugovora kada se francuski predsednik Emanuel Makron sastao sa australijskim premijerom Skotom Morisonom sredinom juna.


Angola stiže, čekaju se Novica i centar!\nPočetna stranicaKK PartizanAngola stiže, čekaju se Novica i centar!\nKošarkaši Partizana pripreme za novu sezonu počeće u ponedeljak 17. avgusta, a u Humskoj očekuju da svi igrači na koje računa trener Vlado Šćepanović najkasnije do petka budu u Beogradu.\nCrno-beli su tokom leta ostali bez italijanskog trenera Andree Trinkijerija, dok je igrački kadar, zasad, pretrpeo minimalne promene.\nAmerikanac Kori Volden se iz Partizana preselio u Crvenu zvezdu, sa Stefanom Birčevićem i Džejmsom Mekaduom nije nastavljena saradnja, a dres tima iz Humske zadužili su Kodi Miler Mekintajer, Nemanja Dangubić i povratnik sa pozajmice Stefan Janković.\nPored trojice pomenuitih, Šćepanoviću bi na prvom treningu trebalo da se jave još Ognjen Jaramaz, Rade Zagorac, Nemanja Gordić, Nikola Janković, Uroš Trifunović, Rašon Tomas, Markus Pejdž, Vil Mozli, Brajan Angola i Novica Veličković, koji istina još nije produžio ugovor, ali očekuje se da od prvog dana bude uz ekipu.\nPredsednik Partizana Ostoja Mijailović je nedavno u razgovoru za Sport Klub naglasio da nije isključeno da će biti još dolazaka, ali i odlazaka, a jasno je da je u fokusu angažovanje igrača na poziciji centra.


Zagađenje, skupa stavka na listi EK - Ekologija e-magazin : Ekologija e-magazin\nZagađenje, skupa stavka na listi EK\nTrećina propisa koje treba uskladiti sa propisima Evropske unije jesu iz oblasti zaštite životne sredine. A u izveštaju Evropske komisije je ocenjeno da nema napretka kada je reč o usklađivanju tih zakona i njihovoj primeni.\nŽeljko Stanković — 17. November 2014.\nOstvaren je mali napredak u poglavlju 27 koje se odnosi na životnu sredinu, navodi se u Izveštaju Evropske komisije o napretku Srbije u procesu pridruživanja EU. Potrebni su bolje planiranje, više stručnjaka i znatne investicije radi usklađivanja s politikom EU.\nZaključak je i da je neophodno uspostaviti stalan i efikasan sistem finansiranja zaštite životne sredine.\nIvan Karić iz stranke “Zeleni Srbije” kaže da postoji uspostavljen sistem gde zagađivač plaća, ali nažalost nijedan dinar ekološkog novca koji se ubira na teritoriji opštine Obrenovac ne vraća se toj opštini.\n“Isto tako se ne vraća opštinama Lazarevac, Pančevo, Bor, nijednoj lokalnoj samoupravi gde postoje veliki zagađivači. Sve ekološke takse i naknade završavaju u republičkom budžetu, a po zakonu je država u obavezi da vrati 40 odsto tih sredstava”, kaže Karić.\nZa zaštitu životne sredine Srbija izdvaja 0,3 procenta bruto društvenog proizvoda, što je gotovo deset puta manje od evropskog proseka. A to se i vidi.\nU izveštaju Evropske komisije navodi se da je u sedam od osam većih gradova kvalitet vazduha nezadovoljavajući, da treba investirati u reciklažne pogone umesto da se otpad gomila na deponijama. U Srbiji se prečišćava samo 14 odsto otpadnih voda, a u zemljama EU 90 procenata.\nJovan Pavlović iz Regionalnog centra za životnu sredinu kaže da je problem sa otpadnim vodama naznačen.\n“Naravno, shvata i Evropska komisija koliko je to veliki i skup problem za rešavanje u Srbiji i da je to šest ili sedam milijardi evra, ali se navodi da su neki koraci u tom pravcu napravljeni”, kaže Pavlović.\nPozitivno je ocenjena saradnja sa Evropskom agencijom za životnu sredinu.\nDirektor Agencije za zaštitu životne sredine Filip Radović kaže da ta agencija trenutno dostavlja podatke Evropskoj agenciji na dobrovoljnoj bazi budući da nije član, ali to u protekle dve godine čini vrlo uspešno.\nNext post Promocija ECO BIKE TAXI\nPrevious post Da li ova stena može pobediti klimatsku promenu?\nPreporuke EK za eksploataciju gasa iz škriljaca\nŽeljko Stanković, 3. February 2014.\nEvropska komisija odobrila genetski modifikovan kukuruz\nZaslađivači na proveri\nŽeljko Stanković, 16. January 2013.\n17. November 2014. at 14:03\nТаман ћемо испунити све услове за европу и онда ћемо црћи од глади.


Gužve na izdavanju ličnih karata, hitna pomoć u pripravnosti\nHome»Vesti»Gužve na izdavanju ličnih karata, hitna pomoć u pripravnosti\n28. децембра 2016. Vesti\nOgromne gužve zabeležene su poslednjih dana u PU Kraljevu na odeljenju gde se izdaju lična dokumenta. Zbog toga što krajem godine ističe rok za zamenu starih ličnih karata, mnogi Kraljevčani su bukvalno krenuli da opsedaju šaltere za izdavanje dokumenata.\nKako smo saznali, radnici ostaju i po nekoliko sati prekovremeno da rade, jer je teško obraditi više od 200 zahteva dnevno. Zbog velikih gužvi i dugih čekanja, uglavnom starijih osoba, dešava se da hitna interveniše po nekoliko puta dnevno.\nVelike gužve traju od prošle nedelje, a njih su stvaraju uglavnom penzioneri i starije osobe jer se zahtev za izdavanje lične karte podnosi lično. I uručenje dokumenta van prostorija MUP moguće je samo izuzetno, iz očigledno opravdanih razloga kao što su bolest, boravak u posebnoj ustanovi, starost.\nU PU Kraljevo smo saznali da administrativni radnici na prijemu zahteva koji rade u drugoj smeni, često ostaju do 22 sata, kako bi obradili dokumenta jer ih već sutradan čekaju nove gužve.\nZbog toga će u subotu 31. decembra šalteri za izdavanje ličnih karata i putnih isprava raditi od 7 do 16 časova i to samo za zakazane i hitne stranke, kao i za preuzimanje gotovih dokumenata. U ponedeljak i utorak 2. i 3. januara 2017. šalteri neće raditi.


Analitičari o implikacijama mišljenja MSP\nPredsednik Međunarodnog suda pravde objavljuje mišljenje o nezavisnosti Kosova\nBudućnost Kosova biće na dnevnom redu Generalne skupštine Ujedinjenih nacija, koja zaseda idućeg meseca. Međunarodni sud pravde nedavno je izdao savetodavno mišljenje da proglašenjem nezavisnosti Kosova nisu prekršene norme medjunarodnog prava. Postavlja se, međutim, pitanje koje su implikacije tog mišljenja na ostale secesionističke pokrete u svetu.\nProglašenje nezavisnosti Kosova dočekano je sa velikom radošću u Prištini, ali ne i u Srbiji gde mnogi Kosovo smatraju kolevkom srpske države. Srpski lideri, pri tom, tvrde da je proglašenje nezavisnosti Kosova u suprotnosti sa međunarodnim pravom, kao i da se time podriva suverenitet Srbije. Međunarodni sud pravde se, medjutim, nije složio sa tim stavom.\n„Proglašenje nezavisnosti 17. Februara 2008. nije bilo u suprotnosti sa opštim normama međunarodnog prava“, navodi se u odluci suda.\nOdluka Međunarodnog suda nije obavezujuća, ali kosovske vođe to smatraju važnim korakom ka širem međunarodnom priznanju i eventualnom učlanjenju u Ujedinjene nacije. Do sada je 69 zemalja, uključujući Sjedinjene Države, Japan i većinu članica Evropske unije, priznalo Kosovo.Tomas Valasek je saradnik londonskog Centra za evropsku reformu:\n„To, u stvari, znači da je bez obzira na zakonitost ili nezakonitost te odluke, pre svega reč o političkom pitanju. Sve se svodi na pitanje da li je dovoljan broj zemalja priznao secesiju entiteta.“\nMeđutim, Kosovo je i dalje suočeno sa teškoćama u pogledu prijema u Ujedinjene nacije, čemu se oštro protive i Kina i Rusija, koje su stalne članice Saveta bezbednosti. Rusija, ključni saveznik Srbije, i sama je umešana u problem secesionizma dve gruzijske pokrajine, Abhazije i Južne Osetije. Rusija, koja je vodila kratak rat sa Gruzijom zbog Južne Osetije, jedna je od malobrojnih zemalja koje priznaju nezavisnost te pokrajine.\n„Moskva može da kaže da su Južna Osetija i Abhazija u istoj kategoriji kao Kosovo. Treba samo da obezbedimo priznanja njihove nezavisnosti od strane drugih zemalja, što do sada nije bilo naročito uspešno.“\nDebata o Kosovu, Južnoj Osetiji i Abhaziji nije izolovano pitanje. U svetu postoje brojne manjinske grupe koje već duže vreme traže nezavisnost, uključujući grupe koje zauzimaju kompaktnu teritoriju. 30 do 40 miliona Kurda živi na prostoru koji zahvata Tursku, Irak, Iran i Siriju.\nPa ipak, mišljenje Međunarodnog suda pravde nije uzelo u obzir zahtev Kurda za samoopredeljem, ukazuje Katriona Vajn iz Projekta „Hjuman rajts voča“ za Kurde.\n"To je razlog što pomenuta odluka Međunarodnog suda pravde ima samo ograničeni značaj za Kurde, jer se odnosi na specifičan slučaj u kojem je bila uspostavljena privremena administracija Ujedinjenih nacija.“\nMedjutim, ključne zemlje kao što su Rumunija, Slovačka i Španija, odbile su da priznaju Kosovo iz bojazni da bi to podstaklo secesionističke pokrete unutar njihovih teritorija.


Nišlija hteo da se ubije, legao na šine, a onda je naišao voz\nKako saznajemo, mašinovođa je oko 12 časova primetio čoveka na pružnom prelazu u ulici Jovana Ristića i zakočio. Međutim, nije uspeo da se zaustavi pa ga je pogurao nekoliko metara, ali je M.J. izbegao fatalne posledice.\nProlaznici su alarmirali Hitnu pomoć koja je čoveka prebacila u Urgentni centar Univerzitetskog kliničkog centra u Nišu. Kako saznajemo, on nije imao vidljivih povreda, žalio se na bolove u ruci pa je odvežen na dijagnostiku u bolnicu.\nBONUS VIDEO - SVE ME STIGLO: Baka Nišlije koji je pokušao da se ubije zbog siromaštva u suzama priča za "Novosti"\nNIJE HTELA DA PRUŽI RUKU, REKLA JE DA PUSTIM DA SE UBIJE: Kako je Renato, heroj sa Dunava, spasao još jednu ženu\n11. 01. 2022. u 10:34\npokušaj samoubistva Niš vesti Niš muškarac se bacio pod voz skočio pod voz


Aleksinčani u „Arteku“ -\nDesetoro najboljih đaka sa područja opštine Aleksinac ovog leta boraviće oko tri nedelje u Međunarodnom kampu „Artek“ na Krimu, u sklopu druge smene mladih diplomata. Tom prilikom, juče je u Aleksinačkoj gimnaziji predstavljen značaj ovog kampa i mogućnosti koje on pruža učenicima, a promociji su prisustvovali predstavnici kompanije NIS, zamenik direktora Ruskog doma Vasilij Galaktionov i rukovodilac Ruskog centra u Novom Sadu Nenad Spasić. Prošle godine u „Arteku“ je boravilo šest učenika iz cele Srbije, a ove godine u Rusku federaciju putuje čak 25 đaka.\nSnežana Lakićević, menadžer za saradnju sa obrazovnim institucijama kompanije NIS\n– Aleksinac će biti jedini koji će imati desetoro dece u jednom tako velikom međunarodnom kampu, čiji je pokrovitelj Ministarstvo spoljnih poslova Ruske federacije. Deca će imati priliku da mnogo toga vide, nauče, steknu prijatelje, da usavrše ruski jezik i to će im biti šansa da kada završe četvrti razred upišu jedan od ruskih fakulteta. Po dogovoru sa Univerzitetom „Lobočevski“ u Nižnjem Novgorodu nekoliko njih će imati direktne stipendije za studiranje na tom fakultetu, a ostali će moći da apliciraju preko Ruskog doma na konkurse koje Ruska federacija raspisuje svake godine, rekla je obraćajući se prisutnima Snežana Lakićević, menadžer za saradnju sa obrazovnim institucijama kompanije NIS.\nLakićevićeva je posebno istakla značaj srpsko-ruskog odeljenja u Aleksinačkoj gimnaziji, koje po njenim rečima postaje prepoznatljivo u celoj Srbiji.\n– Naša želja je da pokušamo sa čelnim ljudima vaše opštine da vratimo ruski jezik i u osnovne škole u gradu. Pokušaćemo to već od naredne godine, naravno to zavisi od interesovanja roditelja i dece, ali verujem da to neće biti sporno i sasvim sam sigurna da ćete svi vi znati da iskoristite šansu koja vam se pruža, rekla je Lakićevićeva.\nZnačaj postojanja bilingvalnog odeljenja u Aleksincu istakao je u svom obraćanju i zamenik direktora Ruskog doma Vasilij Galaktionov i dodao da će učenicima boravak u kampu biti od velike koristi.\nVasilij Galaktionov, zamenik direktora Ruskog doma u Beogradu\n– Kada sam bio dete nisam bio u Arteku, ali uvek sam maštao o tome. To govorim da biste shvatili koliko je retka i dobra mogućnost da se poseti ovaj kamp. Nadam se da će se deca vratiti sa pozitivnim utiscima i da će nastaviti sa proučavanjem ruskog jezika, kao i da će tamo naći mnogo prijatelja, ne samo iz Rusije, već iz čitavog sveta, rekao je Galaktionov.\nU sastavu delegacije koja je juče posetila Aleksinac, pored pomenutih predstavnika NIS-a, Ruskog doma u Beogradu i Ruskog centra u Novom Sadu, našle su se i Marija Šibanova, supruga zamenika generalnog direktora NIS-a i Tatjana Zajac, predstavnica sektora za trening i razvoj kompanije NIS. Ovu delegaciju sa predstavnicima domaćina Oliverom Vojinović, profesorkom ruskog jezika i Kostom Crnčevićem, direktorom Aleksinačke gimnazije primio je ispred lokalne samouprave zamenik predsednika opštine Čedomir Rakić.\nArtekNISRuski centarRuski domSnežana LakićevićVasilij Galaktionov\nPrevious Post:Dijana i stonoteniseri osvetlali obraz\nNext Post:Đaci iz Rusije u poseti Aleksincu


Dodik: Koristit ćemo demokratske političke mehanizme protiv Lajčakove odluke - Klix.ba\nBiH Dodik: Koristit ćemo demokratske političke mehanizme protiv Lajčakove odluke\nDodik: Koristit ćemo demokratske političke mehanizme protiv Lajčakove odluke\n7.11.2007. u 11:49\nPredsjednik Vlade Republike Srpske Milorad Dodik najavio je danas da će RS koristiti sve demokratske, političke i proceduralne mehanizme da bi ukazala na "lošu" odluku visokog predstavnika u BiH u vezi sa Zakonom o izmjenama i dopunama Zakona o Vijeću ministara BiH.\nDodik je u izjavi novinarima u Banjoj Luci kazao da ne zna kada će se održati novi razgovori pravnih eksperata Vlade RS-a i OHR-a o odlukama visokog predstavnika, ali je naglasio da političari iz RS-a nemaju namjeru da mijenjaju svoje stavove o tom pitanju.\nIstaknuo je da se traži povlačenje ili bitno poboljšanje odluke od 19. oktobra te uvođenje novih odredbi koje će eleminirati bilo kakvu mogućnost preglasavanja.\n"To je minimum kako bismo mogli ići dalje", kazao je Dodik i dodao da ako je suditi po ranijim potezima visoki predstavnik Miroslav Lajčak će i danas u Briselu dobiti podršku za svoje stavove.\nDodik ističe da se, međutim, mora da shvati da će RS iskoristiti sve demokratske političke mehanizme da skrene pažnja na tu "lošu odluku, na njenu neprihvatljivost i činjenicu da se RS osjeća prevarenom od međunarodne zajednice zbog te odluke".\nEntitetski premijer je kazao da su već konkretni potezi povučeni u Vijeću ministara i da to slijedi i u parlamentima, ukoliko se ne želi da se razgovora s predstavnicima RS-a kao ravnopravnim partnerima već se smatra da se samo moraju izvršavati odluke.\nDodao je da neće biti nikakvih tenzija, već se se samo iskoristiti demokratski mehanizmi djelovanja.\n"Kao što oni koriste pritisak i silu u političkim odnosima mi ćemo do maksimuma koristiti naše pravo na demokratski odgovor o svim pitanjima", rekao je Dodik.